Умматга берилган мукофот\nБир куни Мусо (алайҳиссалом) Байтул Мақдис тоғига чиққанларида Аллоҳ таоло ибодатини оғир машаққатлар билан адо этаётган қавмни учратдилар. Мусо (алайҳиссалом) улардан: Сизлар кимсиз? деб сўрадилар. Улар: Сизнинг умматларингиз бўламиз, етмиш йилдирки, шундай берилиб ибодат …\nЭнг тўғри савол\nБолакай ўзининг учоёқли велосипедида айланиб юрган эди. Ўриндиқлардан бирида ўксиниб йиғлаётган ёш аёлга ҳайрон қараб қолди. Кейин ёнига бориб, секингина сўради: Холажон, сизга нима бўлди? Нега йиғлаяпсиз? Аёлнинг кўзлари қизариб кетган эди. Оғир уҳ тортганча: Сен ҳали бу на…\n"Нафсимизга едирганимизда балиқ чиқмас эди!"\nБағдод фақиҳларидан бири Аҳмад ибн Мискин шундай ҳикоя қилади: Ҳижрий 219-йилда қаттиқ қашшоқ бўлиб қолдим, қўлимдан пул кетиб, манзилим қуп-қуруқ бўлиб қолди. Бағдоднинг Басра дарвозаси маҳалласидаги ҳовлим шаҳар ичида гўё ҳеч вақоси йўқ саҳронинг бир бўлаги кесиб келтириб қў…\nУламоларнинг илм йўлида чеккан машаққатлари\n(Бақий ибн Махлад Андалусий) Қуйида ғарбда жойлашган Андалусдан машриқ диёрларига сафар қилган андалуслик бир олимнинг бошидан кечирган ажойиб ва қизиқ воқеалари билан танишамиз. Бу андалуслик олим ўша замоннинг буюк алломасидан илм ўрганиш мақсадида машриқ томон пиёда сафарг…\nАбу Ҳанифа (Нуъмон ибн Собит ал-Куфий) раҳимаҳуллоҳнинг зеҳн заковат ва фаҳм фаросатлари, юксак фазилатлари борасида ўнлаб китоблар ёзилган. У зотнинг ўта аниқ ва теран фикрлари кўп олимларни ҳам ожиз қолдирган. Ҳатто баъзи мухолифлари ҳам ўзи билан учрашгандан сўнг у кишинин…\nБу воқеа Арабистон ярим оролларининг вилоятларидан бирида, яъни Асирнинг пойтахти Абҳада содир бўлган. Шом намозини адо қилиб бўлгач, қиз ойнага қараб пардоз қилар, никоҳ тўйига ўзини тайёрлаш учун қордек оппоқ келинлик либосини кияр эди. Шу аснода у хуфтонга айтилаётган азонни…\n“Ўткан кунлар”ни тушунмаган европалик китобхон\nГоҳо бадиий ижодда миллийлик ва умумбашарийлик деган тушунчалар орасида тафовут бор, деган гап қулоққа чалинади. Бу фикрда жон йўқ эмас. Гарчанд муқаддас Қуръони каримда Аллоҳ жами инсон қавмини бир ота-она Одам Ато ва Момо Ҳавводан яратгани таъкидланган бўлса-да, турли миллат …\nКичик сабоқнинг катта мукофоти\nАбдуллоҳ ибн Марзуқ жуда бадавлат эди. У мол-дунёси кўплигидан сармаст эди. Бир куни ўйин-кулгига берилиб, пешин, аср ва шом намозларини қазо қилди. Ҳар намоз вақтида жория уни огоҳлантирса-да, бепарво бўлди. Хуфтон намози киргач, жория яна огоҳлантирди. Аммо у қулоқ солмади. Ш…\nБуюк ҳинд уламоларидан Анваршоҳ Кашмирий ёшликларида ота-онадан етим қолиб, Деҳлидаги Шоҳ Жаҳон қурдирган масжидда гадойлик қилган эканлар. Бир куни у кишининг олдиларига бир одам келиб сўрабди: Ўғлим, туришингдан жуда заковатли болага ўхшайсан. Илм ўқимадингми? Илм ўқитгани мени…\nЯрми ёдланган қоида\nЎқитувчи дарсда бошланғич синф ўқувчиларига доимо рост гапиришинг ва ғазабланмаслигинг керак деган қоидани ўргатди. Кейинги дарсда барча ўқувчилар уни ёдлаганларини айтишди. Ўқитувчи яна бошқа қоида ўргатди, уни ҳам ёдлашни топширди. Фақат бир бола олдингисини ҳали яхши ўрганма…


Швед ширкати Ўзбекистон мактабларида инглиз тили ўқитиш сифатини оширишга кўмаклашади\nШвециянинг EF Education First компанияси Ўзбекистонда инглиз тилини ўқитишни такомиллаштиришга 60 млн доллар йўналтиришни режалаштирмоқда. Бунга оид англашув меморандуми, Халқ таълими вазирлиги матбуот хизмати маълумотига кўра, 5 март куни вазир Шерзод Шерматов ва EF Education First компанияси директори Карл-Йоханн Вестринг томонидан имзоланган.\nИмзоланган ҳужжатга мувофиқ, томонлар Ўзбекистонда инглиз тилини ўрганишни хоҳловчи ўқувчи ҳамда ўқитувчилар билимини баҳолаб, малака ва кўникмаларини ошириш бўйича тренинглар ташкил этишда ҳамкорлик қилади.\nБундан ташқари, ўқитувчиларнинг касбий ривожланиши учун турли қўшма дастурлар ишлаб чиқилади.\nХалқ таълими вазирлиги маълумотига мувофиқ, бугунги кунда Ўзбекистонда қарийб 5,38 миллион ўқувчи инглиз тилини хорижий тил сифатида ўрганиб келмоқда.\nEF Education First компанияси инглиз тилини ўқитишга қаратилган турли ўқув дастур, методика ва педагогик ёндашувларни таклиф этувчи дунёдаги йирик ташкилотлардан биридир. 55 йилдан бери фаолият юритиб келаётган ширкатнинг жаҳон бўйлаб юздан зиёд мамлакатда филиали бор.


Шанба, 26 Ноябр 2016 07:31\n571 йил 20 апрел – Маккада ҳошимийлар маҳалласида пайғамбаримиз Муҳаммад алайҳиссаломнинг туғилишлари (12-робиъул-аввал, душанба куни)\n577 йил – Пайғамбаримизнинг оналари билан Мадинага бориб, ота қабрини ва тоғаларини зиёрат қилишлари ҳамда қайтишда Абво қишлоғида оналари вафоти.\n579 йил – Пайғамбар алайҳиссаломни тарбиялаётган боболари Абдулмутталиб вафоти ва у зот амакилари Абу Толиб кафолатига ўтишлари.\n583 йил – Муҳаммад алайҳиссаломнинг амакилари Абу Толиб билан Шомга тижорат карвонида кетишлари ва Бусро шаҳрида насроний руҳонийи Буҳайронинг кутилаётган пайғамбар шу бола эканини сезиши.\n591 йил – Муҳаммад алайҳиссаломнинг Канона ва Қайс қабилалари ўртасида тўрт йил давом этган Фужжор ҳарбида бетараф қолишлари ва Ҳилфул-Фузул сулҳида иштирок этишлари.\n595 йил – Пайғамбаримизнинг Ҳазрати Хадичанинг қули Майсара билан Шомга тижорат сафари қилишлари.\n596 йил – Муҳаммад алайҳиссаломнинг Макканинг баобрў аёлларидан Хадича бинти Ҳувайлид билан оила қуришлари.\n606 йил – Пайғамбаримизнинг Каъбани қайта қуришда қатнашишлари.\nБиъса - пайғамбарлик даврининг асосий воқеалари:\n610 йил (пайғамбарликнинг биринчи йили Рамазон ойида) – Пайғамбаримизнинг қирқ ёшларида Хиро (Нур) тоғида илк ваҳийнинг келиши ҳамда у зотнинг Маккадаги пайғамбарлик даврларининг бошланиши, энг яқинларини Исломга даъват қилишлари ва Ҳазрати Хадича, Али, Зайд ва Абу Бакрларнинг мусулмон бўлишлари. Византияда эса Ҳирақл сулоласининг бошланиши (717 йилда тугаган).\n613 йил (пайғамбарликнинг тўртинчи йили) – уч йиллик яширинча даъватдан сўнг Сафо тепалигига чиқиб Исломга очиқ даъватнинг бошланиши.\n614 йил (пайғамбарликнинг бешинчи йили) – Макка мушрикларининг тазйиқи туфайли бир гуруҳ мусулмонларнинг Ҳабашистонга биринчи ҳижрати.\n615 йил (пайғамбарликнинг олтинчи йили) – Ҳазрати Ҳамза ва Ҳазрати Умарнинг мусулмон бўлишлари. Мусулмонлар иккинчи гуруҳининг Ҳабашистонга ҳижрати.\n616 йил (пайғамбарликнинг еттинчи йили) – Қурайшийларнинг Ҳошимийлар билан муносабатларни узиши ва уларга қарши қамал эълон қилиши\n618 йил (пайғамбарликнинг тўққизинчи йили) – қурайшийлар томонидан уч йиллик қамалнинг бекор қилиниши.\n619 йил (пайғамбарликнинг ўнинчи йили) – Ҳазрати Хадича ва Абу Толибнинг вафотлари, бу йилни Расулуллоҳ «омул ҳузн» (ғам-ғусса йили) деб аташлари. Муҳаммад алайҳиссаломнинг Савда бинти Замъага уйланишлари. Қурайшнинг Пайғамбаримизга озори кучайиши. Расули акрамнинг тоифликларни Исломга даъват қилиш учун Тоифга боришлари.\n620 йил (пайғамбарликнинг ўн биринчи йили) – Пайғамбаримизнинг одамлар кўп тўпланадиган Мино, Арафотда ва машҳур бозорларда қабилаларни ўзларига эргашишга даъват этишлари. Ҳазрати Оиша билан никоҳ ақди қилинишлари. Биринчи Ақоба байъати.\n621 йил (пайғамбарликнинг ўн иккинчи йили) – Расулуллоҳнинг Исро (кўчиш) ва Меърож (кўтарилиш) воқеалари, намознинг фарз қилиниши. Иккинчи Ақоба байъати. Мусъаб ибн Умайрнинг даъват учун Мадинага юборилиши.\nҲижрий 1 йил – милодий 622 йил (пайғамбарликнинг ўн учинчи йили) – Сафар ойида Пайғамбар алайҳиссаломнинг эллик уч ёшларида Ҳазрати Абу Бакр Сиддиқ билан Маккадан Мадинага ҳижрат қилишлари (кўчишлари). Ҳижрий тақвимнинг бошланиши. Абу Айюб Ансорий ҳовлисида Қубо масжиди ва Расулуллоҳ масканлари барпо қилиниши. Қубодан Мадинага кетишдаги Бани Салим юртида илк бор жума намози ва хутба ўқилиши. Масжиди Набавий ва Хонаи саодатнинг қурилиши. Азоннинг жорий қилиниши. Мусулмонларни биродарлаштириш. Урушга изн берилиши. Пайғамбаримизнинг Ҳазрати Оишага уйланишлари. Расулуллоҳнинг эмикдош биродарлари Усмон ибн Маъзуннинг вафоти.\nҲижрий 2 йил – милодий 623 йил. Вадон, Бувот, Ушайра ғазотлари. Қибланинг Қуддусдаги Ақсо масжидидан Маккадаги Масжидул-Ҳаромга ўзгартирилиши. Рамазон рўзаси ва закотнинг фарз қилиниши. Исломда илк уруш ҳисобланган Бадр ғазоти (12-Рамазон) нинг зафари. Рамазон ва қурбон Ийд (ҳайит)ларининг расман байрам қилиниши. Яҳудийлар билан сиёсий муносабатлар ўрнатилиши. Пайғамбар алайҳиссаломнинг Маккада унаштирилган Ҳазрати Оиша билан оила қуришлари. Шаввол ойида Бани Қайнуқоъ ғазотининг бўлиши. Зул-ҳижжа ойида Сувайқ (Талқон) ғазоти. Ҳазрати Алининг Пайғамбаримиз қизлари Фотимаи Заҳро билан никоҳланишлари. Муҳожирлардан илк чақалоқ Абдуллоҳ ибн Зубайр ҳамда ансорийлардан илк бола Нўъмон ибн Баширнинг туғилиши. Расулуллоҳ қизлари ва Ҳазрати Усмон завжалари Руқайянинг вафоти.\nҲижрий 3 йил – милодий 624 йил. Рабиъул-аввал ойида Ғатафон ғазотининг бўлиши. Жумадул-аввалнинг 6-кунида Буҳрон ғазоти. Шаввол ойида (милодий 625 йил 27 март) Уҳуд ғазоти ва бу жангда Пайғамбаримиз амакилари Ҳамза ибн Абдулмутталибнинг шаҳид бўлиши. Расулуллоҳнинг Ҳазрати Умар қизлари Ҳафса онамиз, Зайнаб бинти Хузайма ва Ҳазрати Усмоннинг қизлари Умму Кулсумга уйланишлари. Ҳазрати Али ва Фотиманинг тўнғич фарзанди, Пайғамбаримиз набиралари Ҳазрати Ҳасаннинг туғилиши. Яҳудийлар томонидан мусулмонларга қарши душманлик ҳаракатлари бошланиши ва мунофиқларнинг ўртага чиқиши. Ҳамроул-Асад ғазоти.\nҲижрий 4 йил – милодий 625 йил. Рожиъ ва Биъри Мауна фожиаларининг содир бўлиши. Бани Назир ғазоти. Хамрнинг ҳаром қилиниши. Пайғамбар алайҳиссаломнинг Умму Салама онамизга уйланишлари. Шаъбон ойида Ҳазрати Ҳусайннинг туғилишлари.\nҲижрий 5 йил – милодий 626 йил. Давматул-Жандал ғазоти. Бани Мустаълиқ ғазоти. Ҳазрати Оишага нисбатан Ифк (туҳмат) ҳодисаси. Таяммумнинг машруъ бўлиши. Пайғамбаримизнинг Зайнаб бинти Жаҳш ҳамда Жувайрия бинти Хорисга уйланишлари. Шаввол ойида Ҳандақ ёки Аҳзоб жанги. Зул-қаъда ойида Бани Қурайза ғазоти.\nҲижрий 6 йил – милодий 628 йил. Шартлари оғир кўринса-да Ислом учун зафар ҳозирлаган Ҳудайбия сулҳининг имзоланиши. Шаъбон ойида Мурайсий ғазотининг бўлиши.\nҲижрий 7 йил – милодий 628 йил. Муҳаррам ойида Пайғамбар алайҳиссаломнинг Византия, Эрон, Миср, Ҳабашистон, Уммон, Яман, Баҳрайн, Ямома ҳукмдорларига расмий мактуб юборишлари. Ҳайбарнинг фатҳ этилиш жанги. Пайғамбаримизнинг София бинти Ҳуяй ҳамда Умму Ҳабиба бинти Абу Суфёнга уйланишлари. Зотур Риқоъ ғазоти. Зул-қаъда ойида қазо умрасининг адо этилиши. Шу ой охирида Пайғамбаримизнинг Маймуна бинти Ҳорисга уйланишлари.\nҲижрий 8 йил – милодий 629-630 йиллар. Жумадул-ула ойида Мута ғазоти. Рамазон ойида Ҳунайн (Ҳавозин) ғазоти. Шу ойда хамр ва ўлимтик сотиш, мутъа (вақтинча) никоҳнинг ҳаром қилиниши. Пайғамбар алайҳиссаломнинг қизлари Зайнаб вафоти. 10-Рамазон (10 январ) куни Макканинг фатҳ этилиши. Тоиф ғазоти. Жиърона умрасининг адо этилиши. Зулҳижжа ойида Пайғамбар алайҳиссаломнинг завжаи мутоҳҳаралари Ҳазрати Зайнабнинг вафоти ва ўғиллари Иброҳимнинг туғилиши.\nҲижрий 9 йил – милодий 630-631 йиллар. Ражаб ойида Табук ғазоти ва қайтишда фитна уяси бўлган Дирор масжидининг ёқиб юборилиши. Шу ойда Ҳабашистон нажошийининг вафоти ва унга ғойибона жаноза ўқилиши. Шаъбон ойида Умму Кулсум вафотлари. Бутун қабилалардан вакиллар келиб мусулмон бўлганларини билдириши ва Исломнинг Арабистон ярим оролига батамом ёйилиши. Рибонинг ҳаром қилиниши. Ҳазрати Абу Бакр Сиддиқ амирликларида кишиларнинг ҳаж қилишлари.\nҲижрий 10 йил – милодий 632 йил. 8 март куни (зулҳижжа ойининг 9-жумаси) вадо (хайрлашув) ҳажи ва Маккада тўпланган 124 минг кишилик жамоатга Расулуллоҳнинг машҳур Вадо хутбасини қилишлари. Ҳақнинг ғолиб, ботилнинг мағлуб бўлиши. Шу ойда Қуръони карим оятлари нозил бўлишининг тамомланиши. Пайғамбаримиз ўғиллари Иброҳимнинг вафоти. Пайғамбар алайҳиссаломнинг Бақиъ қабристонида марҳум мўминларга салом йўллаб, шаҳидлар ҳаққига дуо қилишлари.\nҲижрий 11 йил Робиъул-аввал ойининг 2-куни – милодий 632 йил майи (ёки 8 июн), Пайғамбар алайҳиссаломнинг вафотлари ва Ҳужраи Саодатга дафн этилишлари. Ҳазрати Абу Бакр Сиддиқнинг халифаликка сайланишлари ва «Хулафои рошидин» дейилувчи беш халифа даврининг бошланиши.\n« Қимматга тушган тўлов...\tЁлғон туфайли бошланган босқин »


Устида Каъба, Масжидул Ақсо расми бор жойнамоз | Azon.uz - Ахборот-таҳлилий портал\n3559 07:00 08.10.2019\nБиз китобхонларингиз учун янада кўпроқ китоблар ёзишингизни тилайман. Зеро, сизнинг китобларингиз инсонларни ҳидоятда, тўғри йўлда юришда асқотиб келмоқда. Шу ўринда ўзимни ўйлантириб қўйган бир маълумот ҳақида сўрамоқчиман. Яқинда қўлимга «Аёлларга оид энг зарур фиқҳий масалалар» (Тошкент. «Мовароуннаҳр» 2004 йил.) номли тўплам тушди. Унинг 50-51 бетларида жойнамоз ҳақида фикр билдирилган. Жойнамоз устида Каъба, Масжидул Ақсо расми бор бўлганида намоз ўқиса макруҳ бўладими? Шу фикрга сиз қандай қарайсиз? Ахир бу жойнамозлар Ислом мамлакатларида масалан, Туркия, Эрон каби мамлакатларда ишлаб чиқарилади. Наҳотки улар бу жойнамозларда ўқилган намоз макруҳ бўлишини билмасалар. Ёки бу фикр нотўғрими?


10 май 2021, Тошкент вақти: 10:10\nЎзбекистонда ҳукумат белгилаган пахта режасини бажариш учун расмийлар бу йил ҳам фермерларни тазйиқ остига олиб, катталар ва ёш болаларни пўписалар билан пахта далаларига ҳайдай бошлагани кузатилмоқда.\nЎзбекистонда бу каби замонавий қулликни дарҳол тугатиш керак, дейилади Cotton Campaign гуруҳи баёнотида.\n- Ўзбекистонда мажбурий меҳнатни тугатиш учун бу мамлакатда ҳукумат одамларни пахта теришга мажбурлашни бутунлай тақиқлаши, бу тақиқни бузганларни жазолаши керак. Фермерларга ишчиларни ёллаш имкони берилиши, пахта терувчиларга меҳнатига лойиқ ҳақ тўланиши керак. Мустақил журналистлар ва ҳуқуқ фаолларига пахта секторидаги аҳвол билан танишишларига изн берилиши лозим. Шунингдек, пахта сектори ислоҳ қилиниб, ҳукумат пахта сохасига сарфлайдиган ҳаражат ва пахтадан кўрадиган даромадлари ҳақида Олий Мажлисга ҳисобот бериши керак. Биз Ўзбекистон ҳукуматини шу тавсияларга амал қилишга чақирамиз,- дейди Cotton Campaign гуруҳи вакили Мэттю Фишер Дали.\nCotton Campaign гуруҳи вакили, Ўзбекистонда пахтадан кўриладиган даромад ҳақида ҳатто Ўзбекистон парламенти ҳам бехабар қолиши умуман қабул қилиб бўлмайдиган ҳолдир.\n- Мамлакат қишлоқ хўжалиги сектори бу йил ҳам ўзбек пахтасидан кўриладиган даромаддан яна қуруқ қолиши тайин. Бу маблағлар қаерга кетганини ҳатто Ўзбекистон парламенти ҳам текширолмайди. Бу замонавий қулликдир ва ўзбек ҳукуматигина сиёсий ирода топиб, бунга чек қўя олади,- дейди Cotton Campaign гуруҳи вакили Мэттю Фишер Дали.\nЎтган йили Ўзбекистон ҳукумати халқаро босимлар ортидан Халқаро меҳнат ташкилоти мутахассисларини пахта далаларида мониторинг ўтказишларига рухсат берди.\n16 ёшгача бўлган болаларнинг пахта теримига чиқарилишини чеклади. Бу йил ҳам Ўзбекистон ҳукумати расмийлари коллеж талабалари ва ўқувчилар пахтага чиқарилмаслигини айтмоқда.\nЛекин, Ўзбекистон ҳукумати пахта планини бажаришни фермерлар зиммасига юклар экан хосилни териб олиш давлат хизматчилари зиммасига тушмоқда.\nБу йил ҳам ўтган йилдаги каби бир миллион одамнинг пахта теримига мажбурланишига оид хавотирлар бор.\nCotton Campaign гуруҳи фаолига кўра, Ўзбекистонда ҳозирданоқ ўқитувчилар ва шифокорлардан пахта теримига ўз ихтиёрлари билан боришлари ҳақида, мажбуран, ишдан ҳайдаш билан таҳдид қилиб, тилхатлар олинмоқда.\nШунингдек, олий ўқув юрти талабаларининг ота-оналарига ҳам фарзандларининг пахтага чиқарилишига рози эканликлари ҳақида тил хатларга имзо чектирилмоқда.\nОзодлик мухбири ҳам суриштирув ўтказиб, шундай фактларни аниқлади.\n– Пахтага чиқасизлар, чиқмаганлар ишдан ҳайдаласанлар, деяпти. Пахта термасанглар ариза ёзинглар, ишдан кетинглар, сизла ишламасанглар, ишлайдиган кўпа, деган гапларни айтишади,- дейди Тошкент Давлат Тиббиёт институти қошидаги клиникасининг исмини айтмаган ходими жума куни Озодлик мухбири билан суҳбатда.\nҚорақалпоғистонда эса янги ўқув йили бошланар-бошланмас ўқитувчилар пахта теримига ҳайдаляпти.\nБу ҳақда исми сир қолишини истаган қорақлпоғистонлик собиқ мактаб директори шуларни айтди.\n- Ўқувчилар бу йил пахтага чиқарилмайди. Уларни ўрнига ўқитувчилар пахта теради. Ҳар бир мактабда пахтага борадиган ўқитувчиларни рўйхати тузиляпти. Навбатлашиб пахтага чиқишади, - деди исми сир қолишини истаган қорақалпоғистонлик собиқ мактаб директори.\nСирдарёда эса маҳалла фаоллари участка милиция нозири ҳамрохлигида уйма-уй юриб одамларни пахтага ҳайдаяпти.\n- Оиладан бир одам пахтага чиқиши керак, деяпти. Мажбур экан, акс холда штраф тўлайсизлар, деяпти. Ҳозир ўқувчилар чиқмас экану, шунга қатталар чиқиши керак, деяпти,- дейди сирдарёлик Бахтиёр ака.\nЎзбекистонда йилига пахтадан қарийб 3 ярим миллион тонна хосил олинади. Ғарб давлатларидаги юздан зиёд ширкат Ўзбекистон пахта саноати мажбурий меҳнатга асослангани сабаб бу мамлакат пахтасига бойкот эълон қилган.


Россияда муҳожирлар чиқиб кетиши ортидан элтиб бериш хизмати ишчилари етишмаяпти — Sof.uz\nЖАҲОН 232,576,781 209,197,697 4,761,524\nРоссияда муҳожирлар чиқиб кетиши ортидан элтиб бериш хизмати ишчилари етишмаяпти\n24.10 04:05 288 Жаҳон\nОзиқ-овқат маҳсулотлари ва тайёр овқатларни етказиб бериш бўйича хизматлар курерларнинг етишмаслигига дуч келди, бу эса мижозлар томонидан шикоятларнинг кўпайишига олиб келди, деб ёзади "Коммерсант" нашри.\nХодимларни жалб қилиш билан боғлиқ муаммо ижтимоий тармоқлардаги етказиб бериш хизматлари гуруҳларида, шу жумладан Яндех.Лавка хизмати раҳбари Иля Красилшчик томонидан ҳам тасдиқланди, деб ёзади газета.\nСуҳбатдошлардан бирининг сўзларига кўра, курерларнинг етишмаслиги Москвадаги мигрантлар сонининг камайиши ва мавсумийлик билан боғлиқ. Компаниялар аллақачон ўзларини иш билан банд қилган 16 ёшлилар ва ногиронларни ҳам етказиб беришга жалб қилишга тайёр.\n«Яндех.Лавка» да яна бир вариант ишлатилади - сузувчи минимал сават орқали буюртмалар сонини чеклаш. Бу хизмат "Лавка" ишга туширилгандан бери мавжуд, аммо сентябр ойининг охиридан бошлаб хизмат қуйидагиларни танлашга имкон берди: пуллик етказиб бериш ёки буюртма бўйича чегара. Рақобатдош Samokat ҳам Москванинг баъзи туманларида минимал комиссияни оширишни бошлади.\nIgooods хизмати менежери Григорий Куниснинг таъкидлашича, бозорда курерларнинг этишмаслиги сўнгги бир неча ой давомида кузатилган. Агар илгари таклиф қилинган номзодларнинг ярми суҳбатга келган бўлса, ҳозирда - вакансияга жавоб берганларнинг атиги 20%, деди Кунис. Унинг сўзларига кўра, бу муаммо, бошқа нарсалар қатори, ортиқча бўш иш ўринлари туфайли юзага келади.\nАввалроқ Москва шаҳар ҳокими Сергей Собянин пойтахтни 40% мигрант тарк этгани ҳақида гапирган эди.\n25.09 13:23 738\n25.09 17:03 605\nНавалний Россияга қайтаётганлигини маълум қилди\n13.01 16:28 126 Жаҳон\nРоссия, Озарбайжон ва Арманистон етакчилари Москвада учрашади\n10.01 20:46 123 Жаҳон\nПутин: Қорабоғ ҳудудларининг бир қисми Озарбайжонга берилиши керак\n30.10 11:47 1044 Жаҳон\nЕОИИда мигрантларни иш билан таъминлаш бўйича мобил илова ишлаб чиқилади\n27.10 11:29 184 Иқтисод


Ўзига эн бўлмаган...\n18 май 2021, Тошкент вақти: 17:18\nМоскванинг молиявий кўмаги ҳозирда иқтисоди таназзул домига тушиб бораëтган Белорус¸ Тожикистон ва Қирғизистон учун сув билан ҳаво каби муҳимдир.\nКун сайин иқтисоди чўкиб¸ ўзи Ғарб қарзларига ғарқ бўлиб бораëтган Россия ЕвразЭС саммитида оғаларча¸ глобал бўҳрондан қийналаëтган иниларга ëрдам беришни ваъда қилди.\nЧоршанба куни Москвага тўпланган МДҲ етакчилари, Коллектив хавфсизлик шартномаси ташкилоти кенгашининг йиғинидан кейин, Евроосиё иқтисодий ҳамжамияти саммитини ҳам ўтказди.\nЎзбекистон ўтган йили ЕвразЭСдаги иштирокини тўхтатгани боис президент Каримов бу йиғинда қатнашмади.\n4 феврал кунги саммит якунида аъзо давлатлар 10 миллиард АҚШ долларига тенг аксил бўҳрон жамғармасини ташкил қилиш ҳақида келишиб олди.\n10 миллиард долларнинг 7¸5 миллиардини Россия, бир миллиардини Қозоғистон, қолганини эса аъзо давлатлар ташлайдиган бўлди.\nРоссия Президенти Дмитрий Медведев жамғармани ташкил қилишдан мақсад жаҳон молиявий бўҳрони оқибатларидан азият чекаётган ЕвразЭС аъзоларини қўллаб-қувватлаш эканини билдирди.\n- Давлатларимизнинг имкониятлари турличадир. Шунинг учун жуда қийин вазиятда, оддий қилиб айтганда нақд пул тақчиллиги юз бериб, қандайдир ижтимоий тўловларни амалга ошириш эҳтиёжи пайдо бўлганда ҳамкасбларимизни, ўртоқларимизни қўллаб-қувватлаш мақсадида ушбу жамғармани ташкил қилишни таклиф этдик, деди Медведев.\nХўш, 10 миллиард доллар ЕвразЭСнинг аксарият аъзолари учун каттагина маблағ экани инобатга олинса, ташкилотдаги иштирокини тўхтатиб турган ва Медведев айтган “ҳамкасблар ва ўртоқлар” қаторидан чиқиб қолган Ўзбекистон бундан кўп нарсани йўқотадими, деган савол билан ўзбекистонлик сиёсий шарҳловчи Камоллиддин Раббимовга мурожаат қилдик.\nКамолиддин Раббимов: Бу жамғарманинг эффектив бўлишига ҳозирча шубҳам бор. Чунки жамғарма тузилаëтган пайтда¸ Медведев “Жамғарманинг асосий капитали Россия тарафидан берилаяпти” деди. Биз айни пайтда Россиянинг Ғарбдан катта инвестиция сўраб турган ҳолатини кузатиб турибмиз.\nБу ерда Ўзбекистон кўп нарсадан маҳрум қолгани йўқ. Чунки Россия-Ўзбекистон муносабатларида Ўзбекистон имтиëзли катта кредитлар сўраган пайтда ҳеч қачон мана шундай кредит ололмаган. Демак¸ кўп томонлама фонднинг қанчалик эффектив бўлиши¸ бундан Ўзбекистон ëки бошқа бир давлат қанчалик эффектив фойдалана олиши билан боғлиқ ҳали кўп саволлар бор.\nБундан ташқари мана шу фонднинг геосиëсий мақсадларни кўзлаган фонд эканлиги кўриниб турибди. Мақсад Москвага бўлган мойилликни парваришлашга қаратилган. Биз ҳали бунинг қанчалик эффектив ишлашини кузатиб борамиз.\nИкинчидан¸ бу фонд Евроосиë ИҲ ичида пул олишга интилаëтган ҳар қандай давлатнинг геосиëсий эркинликлари ва дунë ҳамжамияти орасидаги фаолиятини маълум бир тарзда бўғади.\nОзодлик: Ўзбекистон учун мана шу ташкилотда иштирокини тўхтатиб турганининг ижобий томонлари кўпми ëки салбий томонларими?\nКамолиддин Раббимов: Ўзбекистон минтақада жойлашган геосиëсий вазиятидан келиб чиқиб имкон қадар ҳамма билан яхши муносабатда бўлса¸ ўзининг ички ва ташқи потенциалини ривожлантириб борса яхши бўлар эди.\nЛекин Ўзбекистон ташқи сиëсатда дехатомик ҳаракат қилади. Яъни ким биландир яхши муносабатда бўлса¸ унинг мухолифлари билан ëмон муносабатда бўлиш ҳолати кузатилади.\nЎзбекистон Евроосиë ИҲдан чиқиш билан бирга ичкарида иқтисодий ва ижтимоий эффектив ислоҳотлар ўтказа олса ва Ғарб билан муносабатларни яхшилай олса¸ бундан фойда кўпроқ бўлади. Лекин назаримда бундай ислоҳотларни ўтказиш¸ айниқса¸ сиëсий ва инсон ҳуқуқлари соҳасида ислоҳот ўтказиб Ғарб билан яқинлашиш потенциали кам.\nОзодлик: Ўзбекистон Евроосиë ИҲ га 2006 йилда аъзо бўлган эди ва ўтган 2¸5 йил ичида Ўзбекистон шу ташкилотга аъзолигидан ўзига қандайдир фойда олдими? Ўзбекистон ичкарисида қандайдир ўзгариш қила олдими?\nКамолиддин Раббимов: Биринчидан¸ Евроосиë ИҲ доирасидаги 3-4 шартнома Ўзбекистон томонидан имзоланмаган эди.\nИккинчидан¸ бу ташкилотда Ўзбекистон ўзини интеграцион жараëнларнинг жадал боришига тўсиқ давлат сифатида намоëн қилди.\nЕвроосиë ИҲ га аъзо давлатлардан биттаси Тожикистон бўладиган бўлса¸ у Россия ва Қозоғистон билан боғланмоқчи бўлса¸ унинг асосий коммуникациялари Ўзбекистон орқали ўтиши керак.\nЛекин Евроосиë ИҲ доирасида мана шундай бир келишувга эришилмади ва Тожикистон ярим изоляция ҳолатида қолиб келаяпти. Ўзбекистон бу ташкилотда фаол бўла олмас эди. Бунинг ички сабаблари жуда ҳам кўп.\nКейинги пайтларда кузатувчилар томонидан Ўзбекистоннинг бу ташкилотдан чиқиб кетиши геосиëсий сабабларга эмас¸ шахслар ўртасидаги муносабатларга бориб тақалаяпти¸ деган фикр айтилаяпти.


Бафепим®RG – medu.uz – Дорилар ҳақида маълумотлар ўзбек тилида\nHome Йўриқномалар Бафепим®RG\nПрепаратнинг савдо номи Бафепим®RG\nфаол модда: цефепим гидрохлориди (цефепимга эквивалент) 1,0 г.\nёрдамчи модда: L-аргинин.\nФармакотерапевтик гурухи: Антибиотиклар (цефалоспоринлар гурухи).\nЦефепим бактерицид таъсирга эга бўлган IV авлод цефалоспорин антибиотикидир. Унинг таъсир механизми бактерияларни ҳужайра деворининг синтезини ингибиция қилиши йўли билан амалга оширилади. Бактерияларнинг хужайралари ичида Цефепимнинг молекуляр нишонлари пенициллин боғловчи оқсиллардир (РВР). Кенг таъсир доирасига эга шунингдек кўпчилик бета-лактамазалар гидролизига юқори чидамли ва грамманфий бактерияларнинг ҳужайраларига тез киради. Қуйида кўрсатилган микроорганизмларнинг кўпчилик штаммларига қарши in vitro шароитда ҳам клиник инфекцияларда ҳам фаол:\nАэроб грамманфий микроорганизмлар: Cedecea, Klebsiella pneumoniae, Proteus mirabilis, Pseudomonas aeruginosa, Acinetobacter calcoaceticus, Citrobacter freundii, Allotype Citobacter, Enterobacter agglomerans, Haemophilus influenzae (шу жумладан, бета-лактамаза ишлаб чиқарувчи штаммлари), Hafnia alvei, Klebsiella oxytaca, Moraxela catarrhalis (шу жумладан бета-лактамаза ишлаб чиқарувчи штаммлари), Proteus vulgaris, Providencia stuartii, Serratia marcescens.\nВена ичига (в/и) бир марталик доза қўлланганида 250 мг – 2 г чегараларида цефепимнинг фармакокинетикаси тўғри чизиқлидир. Цефепим асосан буйраклар орқали чиқарилади, ярим чиқарилиш даври (Т½) 2,0 соатни ташкил қилади, соғлом кўнгиллиларнинг организмидан умумий клиренси минутига 120,0 мл тезлик билан содир бўлади. Мушак ичига (м/и) қўлланганида препарат тўлиқ сўрилади. Бир марта м/и инъекциядан кейин плазмада максимал концентрацияга (Смакс) тахминан 1,5 соат ўтгач эришилади. 500 мг – 2 г м/и диапазонда цефепимнинг фармакокинетикаси тўғри пропорционалдир. 9 кун давомида клиник аҳамиятли дозаларни қабул қилган соғлом катта кўнгилли эркакларда тўпланишини исботловчи далиллар йўқ. Цефепимнинг зардоб оқсиллари билан боғланиши тахминан 20% ни ташкил қилади ва унинг зардобдаги концентрациясига боғлиқ эмас. Цефепимнинг ўртача тақсимланиш ҳажми (Vd) барқарор ҳолатда 18,0 л ни ташкил қилади. Терапевтик концентрациялари сийдик, сафро, перитонеал суюқлиги, ўт қопи суюқлиги ва сўлак каби организмнинг турли суюқликларида ва бронхларнинг шиллиқ қавати, простата бези, аппендикс ва ўт қопи каби организмнинг тўқималарида аниқланади. Цефепим яллиғланган гематоэнцефалик тўсиқ орқали ўтади. Цефепим кучсиз N-метилпирролидингача (NMP) метаболизмга учрайди, у тез N-оксидга (NMP-N-оксид) айланади. Цефепимнинг чиқарилиши асосан буйраклар орқали бўлади, қабул қилинган дозанинг таҳминан 85% ўзгармаган ҳолда, дозанинг 1% дан камроғи NMP кўринишида, 6,8% –NMP-N-оксиди кўринишида ва 2,5% –цефепим эпимери кўринишида чиқарилади.\nЦефепим ахамиятсиз даражада кўкрак сути билан чиқарилади. Цефепимнинг фармакокинетикаси дастурлар бўйича 2 ойликдан то 11 ёшгача бўлган болаларда бир марталик ва кўп марталик дозалардан кейин, ҳар 8 соатда ва ҳар 12 соатда текширилган. В/и га бир марталик дозадан кейин организмдан умумий клиренси Vd мос равишда минутига 3,3 мл/кг ва 0,3 л/кг ни ташкил қилади. Сийдикда ўзгармаган цефепимнинг чиқарилиши юборилган дозанинг 60,4% ташкил қилган, ўртача буйрак клиренси эса минутига 2,0 мл/кг. Ёши ва жинси организмдан клиренсига ёки Vd га (тана вазнига ҳисобланганда) аҳамиятли таъсир кўрсатмайди. Цефепим ҳар 12 соатда 50 мг/кг дан қўлланганида тўпланиши кузатилмаган, шу вақтнинг ўзида Cmax, “концентрация вақт” (AUC) эгри чизиғи остидан майдони ва парчаланиш даври, ҳар 8 соатдаги 50 мг/кг дозадан кейин барқарор ҳолатида тахминан 15% га ошган. Цефепимнинг болалардаги таъсири в/и га 50 мг/кг дозадан кейин, в/и га 2 г дан доза қабул қилган катталардаги таъсири билан бир хил. 50 мг/кг м/и га дозанинг мутлоқ биоэквивалентлиги 82,3% ни ташкил қилади. Цефепимнинг фармакокинетикаси турли даражадаги буйрак етишмовчилиги бўлган пациентларда ўрганилган ўртача Т½ гемодиализга мухтож бўлган пациентларда 13,5 соат бўлган, узоқ муддатли перитонеал диализга муҳтож бўлган пациентларда эса – 19,0 соат. Буйрак фаолиятини бузилиши бўлган пациентларда организмдан цефепимнинг умумий клиренси, креатинин клиренсига (К/К) пропорционал камайган, бу шу гуруҳ пациентлари учун дозаларга тузатиш учун асос бўлиб хизмат қилган.\nЖигар фаолияти бузилиши бўлган пациентларда цефепимнинг фармакокинетикаси ўзгармасдан қолган. Бу гуруҳ пациентлари учун дозаларгани тузатиш киритишига ҳожат йўқ.\nсийдик чиқариш йўлларининг асоратланмаган ва асоратланган инфекциялари (шу жумладан, пиелонефрит);\nасоратланган қорин ички инфекциялари (шу жумладан, перитонит ва ўт йўлларининг инфекциялари);\n– препаратга чидамли бактерияларнинг ривожланишини камайтириш учун ва инъекциялар учун Цефепим ва бошқа антибактериал препаратларнинг самарадорлигини қўллаб туриш учун ҳам қўлланади.\nКатталар ва 16 ёшдан ошган болаларга ёки тана вазни ≥40 кг бўлган болаларга: 1-2 г дан в/и бир қабулда ёки ҳар 12 соатда буюрилади, даволаш давомийлиги патогенезига мувофиқ 7-10 кун ташкил қилади.\nСийдик чиқариш йўлларининг ўрта ва ўртача инфекциялари: 0,5-1 г в/и ёки м/и, ҳар 12 соатда буюрилади, даволаш давомийлиги 7-10 кун ташкил қилади.\nСийдик чиқариш йўлларининг ўткир инфекциялари: 2 г в/и га ҳар 12 соатда буюрилади, даволаш муддати – 10 кун ташкил қилади.\nИстмали нейтропаниянияни эмпирик даволаш учун: 2 г в/и 8 соатда буюрилади, даволашнинг одатдаги муддати 7-10 кун ташўкил қилади ёки нейтропения йўқолгунича.\n2 ойликдан 12 ёшгача бўлган болалардаги доза катталарга тавсия қилинган максимал дозадан (2 г ҳар 8 соатда) ошмаслиги керак. Вазни 40 кг дан юқори бўлган болалар учун катталар дозасини қўллаш тавсия этилади, масалан 40 мг/кг ҳар 12 соат 7-14 кун давомида буюрилади.\nБолаларда иситмали нейтропенияни эмпирик даволаш: 50 мг/кг ҳар 12 соатда (иситмали нейтропенияни даволаш – ҳар 8 соатда препаратни қабул қилиш) буюрилади, даволашнинг давомийлиги эса – катта пациентлардаги каби. Цефепим инъекция учун 2 ойликдан кичик болаларда ишлатиш тажрибаси чекланган. Тажриба 50 мг/кг доза ишлатилганида олинганлиги туфайли, 2 ойликдан катта пациентларда фармакокинетик параметрларни моделини тузиш, 30 мг/кг доза ҳар 12 ёки 8 соатда 1 дан 2 ойликкача ёшдаги пациентларга қўлланиши мумкинлигини кўрсатади. 2 ойликдан кичик ёшдаги болаларни даволашда эҳтиёткорликка риоя қилиш керак.\nЖигар фаолиятини бузилиши бўлган пациентлар учун дозага тузатиш киритишини хожати йўқ.\nБуйрак фаолияти бузилиши бўлган пациентларда (К/К ≤ 60 мл/минут) Цефепим инъекция учун дозаси буйраклар орқали чиқарилишини секинлашган тезлигини компенсациялаш учун тузатиш керак. Цефепим инъекция учун тавсия қилинган бошланғич дозаси, буйрак фаолияти нормада бўлган пациентлар учун дозаси бир ҳил бўлиши керак. Буйрак етишмовчилиги бўлган пациентлар учун нормал дозалаш тартиби билан солиштирганда, цефепимнинг самарани бир миёрда ушлаб турувчи дозалари тавсия қилинган тартиби.\nКреатинин клиренси (мл/минут) Самарани бир миёрда ушлаб турувчи дозаларнинг тавсия этилган тартиби\n>60, одатдаги тавсия этилган дозалаш тартиби 500 мг\nҳар 12 соатда 1 г\nҳар 12 соатда 2 г\nҳар 8 соатда\n30-60 500 мг\nҳар 24 соатда 1 г\nҳар 24 соатда 2 г\n11-29 500 мг\nҳар 24 соатда 500 мг\n< 11 250 мг\nҳар 24 соатда 250 мг\nГемодиализ* 500 мг\n*Биринчи куни 1 г, сўнгра 500 мг дан ҳар 24 соатда. Гемодиализ кунлари цефепим гемодиализдан кейин қўлланиши керак. Иложи борича цефепим ҳар куни бир вақтда ишлатилиши керак.\nБуйрак фаолияти бузилиши бўлган болаларда препаратни ишлатилиши бўйича маълумотлар йўқ; бироқ цефепимнинг болалардаги фармакокинетикаси катталарникига ўхшаш бўлгани туфайли, катталар учун дозаларни ўзгартирилишига пропорционал равишда дозалаш тартибини ўзгартириш тавсия қилинади.\nВ/и га қўллаш. Ўткир ёки ҳаётга хавф солувчи инфекциялари бўлган пациентлар учун в/и га қўллаш авзалроқ. В/и га инфузия учун 500 мг, 1 г ёки 2 г ни 50-100 мл 0,9% натрий хлорид, 5% ёки 10% инъекция учун декстроза, М/6 инъекция учун натрий лактат, Рингер лактат эритмасида эритилади. Инъекция учун цефепимнинг концентрацияси 40 мг/мл дан ошмаслиги керак. 50-100 мл ҳажмни в/и га қуйиш тахминан 30 минут давомида ўтказилиши керак.\nМ/и га қўллаш. М/и га қўллаш учун 0,5 г инъекция учун цефепимга 1,5 мл инъекция учун эритмалар қўшиш ёки 1,0 г га 3,0 мл эритма қўшиш, сўнгра чуқур м/и га инъекция қилиш керак (катта думба мушагининг ташқи юқори квадрати).\nМарказий нерв тизими томонидан: бош оғриғи, парестезиялар, миоклонус ва тиришишлар, энцефалопатия (буйрак етишмовчилиги бўлган беморларда цефепимнинг тузатиш кирититилмаган дозаларини қўлланганда).\nЛаборатория кўрсаткичлари томонидан: фосфорни ошиши ёки камайиши, АЛТ ва АСТ, ишқорий фосфатаза фаоллигини ошиши, қон зардобдаги мочевинани ёки креатинин, умумий билирубин даражасисини ошиши, эозинофиллар сонини ошиши, протромбин вақтини узайиши ва тромбопластин вақтини қисқариши, кальций миқдорини, гематокритни ошиши, шунингдек қисқа муддатли лейкопения, гранулоцитопения ва тромбоцитопения.\nМаҳаллий реакциялар: инъекция жойида в/и га юборилганда – флебитлар, м/и юборилганида – оғриқ ва яллиғланишлар.\nБошқалар: тошма, Стивенс-Джонсон синдроми, кўп шаклли эритема, токсик эпидермал некролиз, буйрак дисфункцияси, токсик нефропатия, вагинит, жигар дисфункцияси, шу жумладан, холестаз ва панцитопения.\nЦефепимга, L-аргининга, цефалоспорин, пенициллин синфи антибиотиклари ва бошқа бета-лактам антибиотикларига ўта юқори сезувчанлик, 2 ойликкача бўлган болаларда қўллаш мумкин эмас.\nҲомиладорлик, лактация, меъда-ичак йўлларининг касалликлари (шу жумладан анамнездаги), айниқса колитда эҳтиёткорлик билан қўллаш керак.\nИнъекция учун цефепим эритмаларини, кўпчилик бета-лактам антибиотикларига ўхшаш, 40 мг/мл дан юқори концентрациядаги ампициллин эритмаларига қўшиш мумкин эмас ва метронидазолга, ванкомицинга, гентамицинга, тобрамицинга, нетилмецин сульфатга ёки аминофиллинга, улар орасида ўзаро таъсир бўлиши мумкинлиги туфайли, қўшиш мумкин эмас. Бироқ агар инъекция учун цефепим билан бир вақтда даволаш кўрсатилган бўлса, бу антибиотиклардан ҳар бирини алоҳида юбориш мумкин. Цефепимни қўллаш сийдикдаги глюкозани сохта мусбат реакцияга олиб келиши мумкин. Глюкоза тестларида энзиматик глюкоза-оксидловчи реакцияларни ишлатиш тавсия қилинади.\nИнъекция учун цефепим билан даволашни бошлашдан аввал пациентларни цефепим, цефалоспорин, пенициллин ёки бошқа препаратларга, уларда ўта юқори сезувчанлик реакциясини аниқлаш учун синчиклаб сўров ўтказиш керак. Агар ушбу препарат пенициллинга сезувчанлиги бўлган пациентга юборилиши керак бўлса, эҳтиёткорликка риоя қилиш керак, чунки бета-лактам антибиотикларида кесишган ўта юқори сезувчанлик қаътий аниқланади.\nКўпчилик цефалоспоринлар, шу жумладан цефепим, протромбин фаоллигини камайиши билан ассоциацияланган. Бу хавфга буйрак ёки жигар етишмовчилиги бўлган ёки овқатланиши етарли бўлмаган пациентлар, шунингдек микробларга қарши даволашни узоқ муддатли курсини олаётган пациентлар дучор бўладилар. Хавф гуруҳи пациентларида протомбин вақтини кузатиш керак ва экзоген К витаминини қўллаш кўрсатилган.\nБуйрак фаолияти бузилиши бўлган пациентларда (К/К ≤ 60 мл/минут) инъекция учун цефепим дозаси ёки қабул қилиш вақтининг интервалини, буйрак фаолияти билан мувофиқлаштириш керак. Буйракнинг фаолияти инъекция учун цефепим билан бир вақтда аминогликозидлар ва кучли диуретиклар каби нефротоксиклиги мумкин бўлган препаратлар қўлланган ҳолда, синчиклаб кузатилиши керак.\nИнъекция учун цефепимни ҳомиладор аёлларда ишлатилиши бўйича адекват ва яхши назоратланган тадқиқотлар ўтказилмаган. Ҳайвонлардаги репродуктивликни текширишлар ҳамма вақт ҳам одамни даволашга бўлган реакциясини олдиндан айтиб бераолмаслиги туфайли, препаратни ҳомиладорлик вақтида фақат жуда зарур бўлган ҳолда ишлатиш керак.\nКекса пациентлар одатдаги тавсия қилинган катталарнинг дозаларини олганларида, клиник самарадорлиги ва хавфсизлиги, ёши катта пациентлардаги билан ўхшаш бўлган. Буйрак етишмовчилиги бўлган кекса пациентларда ишлатилганида, инъекция учун цефепимнинг дозаси буйрак фаолиятига мувофиқ равишда тузатиш керак.\nСимптомлари: кўпинча сурункали буйрак етишмовчилиги бўлган беморларда кузатилади; тиришишлар, энцефалопатия, нерв-психик қўзғалиш пайдо бўлади.\nДаволаш: гемодиализ (цефепимни организмдан чиқарилиши бўйича ёрдамчи муолажа сифатида). Гемодиализдаги пациентларда диализни бошида организмда мавжуд бўлган цефепимнинг умумий миқдорини тахминан 68 % 3 соатлик диализ давомида чиқарилади.\nҚуруқ ёруғликдан ҳимояланган жойда, 25ºС дан юқори бўлмаган ҳароратда сақлансин.


Майхўрлик — ижтимоий иллат | Ўзбекистон ва жахон янгиликлари\nМайхўрлик — ижтимоий иллат\nТиббиёт 3 май 9:57 365\nИчкиликбозлик жамиятдаги энг мураккаб ижтимоий ҳодисалардан бири саналади. Унинг хатарли ва хавфли таъсири шундан иборатки, майхўрлик гирдобига жамиятнинг турли табақалари вакиллари дучор бўлишлари кузатилмоқда.\nУлар орасида яхшигина обрў-эътиборга эга бўлган, қўли гул касб-ҳунар соҳиблари, турли ижтимоий мавқе ва моддий таъминот даражасига эга бўлган билимли, ўқимишли кишилар, ҳар хил ёш ва жинсга мансуб, жамият ва ҳаёт муаммоларига эътиборсиз бўлган лаёқатсиз кимсалар ҳам учрайди. Бу ижтимоий ҳодисанинг мураккаблиги шундаки, унинг кўриниши ҳар кимда ҳар хил намоён бўлади.\nИчкиликбозлик спиртли ичимликларни меъёридан ортиқ истеъмол қилиш ва унга тобе бўлиб қолиш ҳолатида кўзга ташланади. Спиртли ичимлик таъсирида, аввало, инсон саломатлиги издан чиқади, унинг хулқ-атворида салбий ўзгаришлар пайдо бўлади, ишга лаёқати пасаяди, ўзгалар билан мулоқот чоғида ўзини бошқара олмай қолади. Майхўрлик жамиятимизга аксарият ҳолларда расмий тадбир ва тантаналарнинг бир белгиси сифатида кириб келди ва афсуски, доимий урфга айланиб қолди. Оқибатда ичкиликбозлик кимлар учун вақтни қувноқ ўтказиш усули, мавжуд муаммоларни ҳал этиш, кўпгина ҳолларда эса тушкун кайфиятни кўтариш воситасига айланди.\nБугунги кунда мамлакатимизда ичкиликбозликка қарши курашнинг ҳуқуқий, маънавий чора-тадбирлари кенг қўлланилмоқда. Кўрилаётган амалий чора-тадбирларга қарамасдан, байрамлар, тўй-тантаналар, шунингдек, маданий дам олишнинг бир кўриниши сифатида кундалик ҳаётимизга сингиб кетганлигидан кўз юма олмаймиз. Одатда, спиртли ичимликлар истеъмолига ўртамиёна даражада ружу қўйган кишилар хулқ-атворида ҳам жиддий ўзгаришлар кўзга ташланади. «Кайф» пайтида ўзини бошқара олмаслик, ўзгалар фикрини инобатга олмасдан, ўзбошимчалик билан ҳаракат қилиш уларга хос доимий салбий хусусиятга айланади.\nШифохонамизга тез-тез мурожаат этадиган айрим беморларимиз касалликдан қутулиш йўлида жиддий синов ва муаммоларга дуч келишини таъкидлаш жоиз. Ичкиликбозлик иллатидан қутулиш ниятида бўлган бемор, энг аввало, руҳий жиҳатдан ўзини бу ҳолатга тайёрламоғи лозим. Беморда ишонч мустаҳкам бўлса, шифокорлар маслаҳати ва кўрсатмасига амал қилиб, белгиланган муолажаларни вақтида олса, бу ижтимоий иллатдан ўз вақтида фориғ бўлишига шак-шубҳа йўқ. Собиқ беморларимизнинг кўпчилиги бугун соғлом ҳаёт тарзига мослашиб, жўшқин турмуш ташвишлари билан яшаб, меҳнат қилишаётганлиги биз, шифокорларни қувонтиради.\nНаргиза КЕНЖАЕВА, вилоят наркология диспансери бўлим бошлиғи.\nЖамшид МЎМИНОВ, диспансер врачи


Игорь Буккер. "Номаълум Гитлер" | www.ziyouz.uz\nБош саҳифа ЯнгиликларИгорь Буккер. «Номаълум Гитлер»\nНега уни ҳалигача эслашади, у ҳақда ёзишади? Одатда яхшилар ҳақида, ўзларидан «боғ» қолдирганлар тўғрисида бот-бот ёзишса ҳам, ўзларидан «доғ» қолдирган шахслар эсга олинмай, бора-бора тарих китобларида тилга олинишдан нарига ўтмайдиган ҳолда, халқлар хотирасидан ўчиб кетади. Аммо, мана, қарийб бир асрдирки уни ҳалигача эслашади, шахси юзасидан баҳслашишади ва ёзишади.\nЎтган йилнинг баҳор ойларида Германияда бир пайтлар шахсан Сталин учун ёзилган Гитлер ҳақидаги янги китоб дунё юзини кўрди. Ўтган йилнинг ёзида эса ушбу китобнинг рус тилидаги нусхаси «Номаълум Гитлер» номи билан нашрдан чиқди. Китоб Гитлерни узоқ вақт кузатган ва унга хизмат қилган икки офицер: фюрернинг камердинери Хайнтс Линге ҳамда шахсий адютанти Отто Гюнше берган кўрсатма ва маълумотлар асосида ёзилган.\nСуҳбатдошимиз эллик йилдан ортиқ вақт давомида «ўта махфий» тамғаси остида сақланган Сталин ҳақидаги маълумотларнинг муаллифларидан бири, доктор Маттиас Улем. У ҳозирда Москвада иш бошлаган «Германия тарихи институти»да фаолият кўрсатади.\n— Гитлер ҳақидаги бу китобнинг, у тўғрисида чиққан илгариги китоблардан фарқли жиҳатлари борми?\n— Бу китоб тарихий ҳужжатдир. Унда, асосан, қалтис ва оғир вазиятлар тилга олинган. Кўрсатма берганлар ҳам ўз маълумотларининг ноёблигига сўроққа тутганларни, аввалига ишонтира олишмаган. Аммо иккала тутқун ҳам Гитлернинг ҳаётига оид маълумотлар ва у айтган гапларни жуда аниқ қилиб келтириб берадилар. Бироз ноаниқликларни ҳисобга олмаганда, Гитлер ҳақида эълон қилинган бошқа маълумотлар билан солиштирилса, бунга ишонч ҳосил қилиш мумкин.\n— Германияда бу китоб бестселлер бўлган дейишади.\n— Худди шундай. Йигирма мингдан ортиқ китоб сотилди ва кенг китобхонлар эътиборини торта олди. Энг асосийси, китобда «учинчи рейх»га нисбатан янгича қарашлар акс этган. Хусусан, Линге Германияга қайтгандан сўнг собиқ Совет Иттифоқида эълон қилинган маълумот ва қарашлардан кескин фарқ қилувчи мемуарини эълон қилди.\n— Сизнингча китоб ўта кўтаринки руҳда ёзилмаганми?\n— Албатта, аммо мендай тарихчи учун бу жуда қизиқарли ва ноёб ҳужжатдир. Унда қарашларнинг уч даража ва уч қатлами акс этган: Линге ва Гюншенинг шахсий хотиралари, Совет Иттифоқи билан муносабатлар ҳамда «совуқ уруш» бошланишидаги зиддиятлар.\n— Учинчи рейхнинг тарихини ўрганувчи жиддий мутахассислар, китобни ўқиб у ҳақда янги маълумотларни олди, деб ўйлайсизми?\n— Уларнинг айтишича, Гитлернинг шахсан ўзи Гимлердан олган лойиҳа асосида барча газ камераларини алмаштиришга буйруқ берган экан. Тарихчилар учун бу жуда муҳим янгилик.\n— Тарихчи сифатида бу маълумотларни қаэрдадир ўқигандек бўлаяпман?\n— Бу табиий, албатта. Ахир китобни иккинчи жаҳон уруши тугагандан сўнг уч йил ўтибоқ ёзишган. Ҳозир эса, уруш тугаганига олтмиш йилдан ошаяпти.\n— Балки китобдаги айрим маълумотлар илгари эълон қилингандир, яъни бу бутунлай сир тутилмаган бўлса керак?\n— Балки шундайдир. Лекин олтмишинчи йилларда Совет Иттифоқи тарихчилари билан ГФР (Германия Федератив Республикаси) тарихчилари Гитлернинг ўлими хусусида, у ўзини ўзи отиб ўлдирганми ё заҳар ичганми, деган савол устида кескин тортишувлар бўлган. Бу орада эса Лев Безûменский бу ҳақдаги айрим маълумотларни эълон қилиб борган.\n— Айтингчи, шахсан ўзингиз ҳам китобни ўқиб чиққач, Гитлер ўзини отиб ўлдирган, деган хулосага ишондингизми?\n— Ҳа! Китобнинг сўнгсўзидаги (бу фақатгина немис нашрларига хос) «Операция», «Миф» бобида биз Гитлернинг ўз жонига қасд қилишига оид маълумотларни ўқиб, янада аниқ тушунчага эга бўламиз. 1946 йилда яхшироқ кузатиш учун Гюнше ва Лингени Берлиндаги рейхкантселярия биносига келтиришади. Улар диққат билан Гитлер жонига қасд қилган диванни ва девордаги доғларни кўргач, унинг ҳақиқатан ҳам ўзини отиб ўлдирганлигига ишонч ҳосил қилишди…\nРасул Кушербоев таржимаси\n← Аввалги Аввалги Матбуот қаерда эркин? (2006)\nКейинги → Кейинги: Осиё кўчасида… байрам


Аблязов Францияда ҳибсга олинди. У «воқеалар ҳудди жангари фильмлардагидай» бўлганини айтмоқда\nЯқинда Франциядан бошпана олган қозоғистонлик мухолифатчи сиёсатчи Мухтор Аблязов Қозоғистон ҳукумати томонидан берилган баёнотда айтилишича, Парижда ўғирликда айбланмоқда.\nАблязовнинг адвокатларидан бири Жерар Чолакяннинг АФПга айтишича, мухолифатдаги сиёсатчи Қозоғистон томонидан қўзғатилган ишда 7,5 миллиард долларни ўзлаштирганликда айбланмоқда. Чолакяннинг айтишича, яқинда Франциядан сиёсий бошпана олган Аблязов «ишончни оғир суиистеъмол қилиш» ва «пул ювиш» да айбланмоқда. Аблязов суд назорати остида озод қилинди.\n«Париж прокуратураси Қозоғистондан расмий хабар олган, уни эътиборсиз қолдириши ҳам мумкин эди, лекин аҳмоқлик билан уни француз тергов судьясига топширган». — дея АФП адвокатнинг сўзларини келтиради.\nҚозоғистон ҳукумати 2017 йилда Парижда собиқ олигархга қарши ариза берган ва уни Аблязов 2009 йилда молия институтини миллийлаштиришдан олдин бошқарган Қозоғистоннинг БТА банкидан 7,5 миллиард доллардан ортиқ маблағни ўзлаштиришда айблаган. Аблязов компанияларга қарзларни кафолатсиз берганликда ва ундан фойда олишда айбланмоқда.\nАблязов Қозоғистон, Россия ва Украина томонидан қидирилмоқда. Ушбу мамлакатлар уни миллиардлаб долларни ўзлаштирганликда айблаб келади.\nАризани топширишда Қозоғистон ҳукумати Франциядан ташқарида жиноятлар ёки ҳуқуқбузарликлар содир этганликда айбланиб, экстрадиция қилиниши рад этилган чет эл фуқаросини судда кўришга рухсат берувчи Франция қонунлари қоидаларига мувофиқ ҳаракат қилди. 2016 йилда Париж буни сиёсий асосга эга деб ҳисоблаб, Аблязовни экстрадиция қилиш ҳақидаги илтимосномани рад этди.\nФранциянинг Le Monde газетаси иқтибос келтирган собиқ банкирга бошпана бериш тўғрисида 29 сентябрдаги қарорида, Франциянинг Бошпана олиш ҳуқуқи бўйича миллий суди (CDNA) «Қозоғистон томонидан ўтказилган босимдан [унга нисбатан] афсусдалигини» ва ташқи агентларнинг бошпана бериш органларига таъсир ўтказишга уринишларини билдирди.\nLe Monde ёзишича, суд Аблязовнинг Қочқинларни ва фуқаролиги бўлмаган шахсларни ҳимоя қилиш идораси томонидан бошпана беришни рад этиш тўғрисидаги қароридан шикоятини кўриб чиққан.\nАблязовнинг адвокати Бота Жардемали 4 октябрь куни CDNA қарори “Қозоғистоннинг Франция раҳбариятига бўлган кучли сиёсий босими, [қозоқ] режими томонидан уюштирилган халқаро лоббичилик, унинг ифлос ПРлари, сохта айбловлари, манипуляцияси ва француз адолатига тўғридан-тўғри босимига қарамай” қабул қилинганлигини айтди.\nАблязов Қозоғистон Президенти Кассим-Жомарт Токаев ва унинг ўтмишдош Нурсултон Назарбоевни фаол танқид қилмоқда. 2018 йил ноябрь ойида унинг ватандаги суди Аблязовни 2004 йилда бизнес шериги Эржан Татишевни, «ТуранАлем» банки раҳбари, кейинчалик «БТА» деб ўзгартирилган қотилликни уюштиришда айбдор деб топиб, сиртдан умрбод қамоқ жазосига ҳукм қилди.\nҚозоғистондаги 2017 йилда тугатилган сиртдан ўтказилган бошқа суд жараёнида Аблязов ўзлаштириш, мансаб ваколатини суиистеъмол қилиш ва жиноий гуруҳ ташкил қилишда айбдор деб топилиб, 20 йилга озодликдан маҳрум этилди.\nАблязов барча айбловларни рад этади ва уларни сиёсий мотивлар билан айблайди. Сўнгги уч йил ичида у ўзи раҳбарлик қилаётган «Қозоғистон Демократик Танлови» мухолифат ҳаракати (ҚДТ) фаолиятини мувофиқлаштирмоқда. 2018 йилда Қозоғистон ҳукумати пойтахт суди ҚДТни «экстремистик ташкилот» деб таснифлаганини эълон қилди. Ҳуқуқ фаоллари суд ҳукми эълон қилинмаганлигини таъкидламоқда. Қозоғистонда бу ҳаракат тақиқланган ва унинг тарафдорлари таъқиб қилинмоқда.


Гарай футболчилик фаолиятини якунлаганини эълон қилди\n«Реал» ва «Валенсия» клубларининг собиқ ҳимоячиси Эсекиэль Гарай фаолиятини якунлаганини эълон қилди.\n«Профессионал фаолиятимни якунлаганимни эълон қиламан. Тан олишим керак, буни кейинроқ бўлишини истардим. Аммо бу мумкин эмас.\nСўнгги 3 йил ичида тўсатдан пайдо бўлган касалликка ечим топишга ҳаракат қилдим: коксартроз. Баъзида юра олмайдиган даражада оғриқ бор», — дея ёзади 34 ёшли футболчи «твиттер»даги саҳифасида.\nКоксартоз — тос сон бўғими артрози. Умуртқа поғоналарининг қийшаши оқибатида келиб чиқади.\nГарайнинг сўнгги клуби «Валенсия» (2020 йил) бўлганди. Шунингдек, у фаолияти давомида «Реал», «Бенфика», «Зенит», «Расинг» каби клубларда ҳам ҳаракат қилган. Аргентина миллий жамоасида 32та ўйинда ўтказган.


2019 йилнинг 3-5 апрель кунлари DİMAX савдо-кўргазма бизнес марказида UzbekBuild ўзбек-турк қурилиш кўргазмаси бўлиб ўтади. Қурилиш вазирлиги, ССП, ЎзЛиДеП, ҳамда MUSIAD нинг Ўзбекистондаги ваколатхонаси қўллаб-қувватлаши асосида уюштирилаётган кўргазма Ўзбекистонда илк марта ташкил этилмоқда.\nUzbekbuild кўргазмасида қандай маҳсулотлар намойиш этилади?\n4 апрель куни кўргазма доирасида 14:00-17:00да ўзбек-турк тадбиркорлари ўртасида икки томонлама В2В корпоратив учрашувлар ташкил этилади. Таъкидлаш ўринлики, кўргазмага кириш мутлақо БЕПУЛ!\nDİMAX савдо-кўнгилочар бизнес маркази пойтахтнинг саноат зонасида, йирик қурилиш бозори ва ишлаб чиқариш маркази ёнгинасида жойлашган. Ташкил этилаётган кўргазма воситасида қурилиш маҳсулотлари ва материаллари сотувчилар ҳамда тадбиркорларга манзилли тарзда етказиш мақсад қилинган.


Жасур Акромов ва Нуриймон Абулҳасан ишдан олинди – mulkdor.com\nAugust 31 2019, 09:08 АхлоқДинЖамиятМаънавиятСиёсатЎзбекистонЭълонларЯнгиликлар\nҚайд этилишича, қўмита раиси Жасур Акромов, раис ўринбосари – Диний-ижтимоий жараёнларни ўрганиш ахборот-таҳлил маркази директори Нуриймон Абулҳасан бошқа ишга ўтиши муносабати билан ўз лавозимидан озод этилган.\nБундан ташқари, ўшанда Музаффар Комилов ҳамда Нурийман Абдулҳасан раиснинг янги ўринбосарлари этиб тайинланди.\nБухоро деҳқон бозорида 15 яшар қиз фаррош ...\nБухоро деҳқон бозорида 15 яшар қиз фаррош томонидан калтакланди. Бозор маъмурияти ходимларининг билдиришича, ушбу ҳолат сотувчиларнинг маҳсулотларни ўзига белгиланган савдо ...\nАхлоқMay 24 2019, 07:05\nФарғонада коллеж ўқувчиси мактаб ўқувчисини ...\nКоллежнинг 3-босқич ўқувчиси ўрта умумтаълим мактабининг 11-синф ўқувчисини пичоқлади. Бу ҳақда ИИВ нинг матбуот ҳизмати маълум қилди. Иллюстратив фото 2019 йил 28 февраль ...\nАхлоқMarch 12 2019, 01:03


ЎзА - Гамалея маркази директори COVID-19 вакцинасини ўзида текшириб кўрди\nГамалея маркази директори COVID-19 вакцинасини ўзида текшириб кўрди\nРоссия Соғлиқни сақлаш вазирлиги Н. Ф. Гамалея номидаги Эпидемиология ва микробиология илмий тадқиқот маркази директори Александр Гинцбург марказда яратилаётган коронавирусга қарши вакцинани ўз танасига юборишга қарор қилганини билдирди. Бу ҳақда “РИА Новости” хабар тарқатган.\n“Айнан ушбу вакцинани ишлаб чиқишда бевосита иштирок этаётган биз, профессионаллар ўзимизга топширилган, ҳозир амалга оширилаётган вазифани бажараётган бир пайтимизда изоляция ҳолатига ўтиб кетишга, иш жараёнини тарк этишга мажбур бўлмаслигимиз лозим. Шунинг учун ҳам ўзимизни вакцина билан ҳимоя қилдик“, — деди Гинцбург.\nШу билан бирга буни ҳеч қанақасига вакцинани синовдан ўтказиш сифатида қабул қилиш керак эмаслиги ҳам таъкидланган.\n“Бу синов эмас. Бу биз ишимизни давом эттиришимиз учун ўз-ўзимизни ҳимоя қилиш. Биргина ходимнинг жараёндан четлашиши ҳам умумий ишни орқага суради. Улар (ходимлар) вакцинани яратаётганликларини билиб туриб, онгли равишда ушбу қадамни ташлашди. Мен ҳам (ўзимни эмладим)! Ниқобни эса шундай қилиш шартлиги учун тақаман. Мендан хавфсирамаса ҳам бўлади“, — дея қўшимча қилди Гинцбург.


Турк кенгаши коронавирус бўйича вазиятни мониторинг қилиш тизимини ишлаб чиқади\nТуркий тилли давлатлар ҳамкорлик кенгашига аъзо давлатлар коронавирус пандемияси билан боғлиқ эпидемиологик вазиятни мониторинг қилиш тизимини ишлаб чиқади.\nКун давомида 103 та янги COVID-19 ҳолати аниқланди\nЧоршанба куни Ўзбекистонда 103 кишида коронавирус инфекцияси аниқланиб, жами ҳолатлар 4600 тадан ошди. Шунингдек, 73 киши соғайди, бир бемор вафот этди. Айни пайтда даволанаётган 1072 нафар бемордан 8 нафарининг аҳволи оғир, бири эса ўта оғир аҳволда.\nРоссиядан чартер рейс билан келган ва COVID-19 тасдиқланган бемор вафот этди\nХориждан чартер рейс билан келиб, касаллиги тасдиқланган бемор ўткир нафас ва юрак қон — томир етишмовчилигидан вафот этди. Ўзбекистонда коронавирус асоратларидан вафот этганлар сони 19 нафарга етди.\nРўйхат: Тошкент шаҳридаги маҳаллаларда карантин даражаси\nСанитария-эпидемиологик осойишталик агентлиги Тошкентдаги маҳаллалар кесимида карантин даражасини эълон қилди. 513 маҳалладан 42 таси «қизил», 132 таси «сариқ» ва 339 таси «яшил» ҳудудга киради. Тўлиқ рўйхат ва харита.\n44 кишида коронавирус инфекцияси аниқланди (жами — 4591 та)\nЎзбекистоннинг тўртта ҳудудида аҳоли орасида коронавирус аниқланди. 44 та янги COVID-19 ҳолати билан умумий кўрсаткич 4591 тага етди.\nНима учун Тошкент «сариқ» ҳудудда сақлаб қолинмоқда\nТошкентнинг нима учун «сариқ» карантин ҳудудида қолаётганига изоҳ берилди. Санитария-эпидемиологик осойишталик агентлиги вакилининг айтишича, ҳозирда фақат касаллик ўчоқлари изоляция қилинмоқда. Жумладан, пойтахтдаги 42 та маҳалла «қизил» зонага киритилган.\nКоронавирус беморлари сони 4547 нафарга етди\nКоронавирус беморлари сони 27 нафарга ортиб, жами 4547 кишини ташкил этмоқда. Янги касалланиш ҳолатларининг 21 нафари Карантин марказидаги фуқаролар орасида, 6 ҳолатда эса (Тошкент шаҳри 1, Қашқадарё вилояти 1, Тошкент вилояти 4) аҳоли орасида аниқланди.\n9 июн 2020, 23:20\nКоронавирус ҳолатлари сони 4500 тадан ошди\nЎзбекистонда кун давомида 80 кишида коронавирус инфекцияси аниқланиб, жами 4520 тага етди. Янги ҳолатларнинг 25 таси пойтахт, Тошкент ва Навоий вилоятларида аҳоли орасида қайд этилди.\n34 кишида коронавирус аниқланди (жами — 4482 та)\nЎзбекистонда яна 34 кишида коронавирус инфекцияси аниқланиб, жами ҳолатлар 4482 тага етди. Янги касалланиш ҳолатларининг барча Карантин марказидаги фуқаролар орасида қайд этилган.\n9 июн 2020, 14:33\nЖБ Ўзбекистон ЯИМ ҳажмининг ўсиши бўйича прогнозини пасайтирди\nЖаҳон банки Ўзбекистоннинг ЯИМ ўсиши бўйича прогнозини 1,6 фоиздан 1,5 фоизгача пасайтирди, шундай бўлса ҳам, мамлакат минтақада иқтисодиёти ўсишда давом этаётган ягона давлатлигича қолмоқда. Жаҳон иқтисодиётида эса Иккинчи жаҳон уруши давридан кейинги энг юқори — 5,2 фоизлик пасайиш кутилмоқда.\n1 … 29 30 31 32 33 34 35 … 71


Ёш дастурчи қизлар танловига марҳамат! - Terabayt.Uz\nЁш дастурчи қизлар танловига марҳамат!\nЎзбекистонда «Technovation Uzbekistan» республика танлови ментор ва иштирокчиларини рўйхатга олиш бошланди. Ушбу танлов 10 ёшдан 18 ёшгача бўлган қизлар ўртасида ўтказиладиган «Technovation Challenge» халқаро танловининг саралаш босқичи ҳисобланади, деб ёзади ЎзА.\nЎҚИНГ: Ўзбекистонлик «хакер»лар банкоматни 15 дақиқада «бузиб», халқаро танловда учинчи бўлишди\n«Technovation Uzbekistan» танлови Ўзбекистон Болалар ва оилаларни қўллаб-қувватлаш ассоциацияси, Ўзбекистон Республикаси Инновацион ривожланиш вазирлиги, Ёшлар иттифоқи, БМТ Тараққиёт дастури, Тошкентдаги Инҳа университети ҳамкорлигида ташкил этилмоқда.\nИнновацион ривожланиш вазирлиги маълумотларига кўра, «Technovation Challenge» халқаро танлови 2010 йилдан буён дунёнинг қарийб 80 мамлакатида ўтказиб келинмоқда. Улар орасида Ўзбекистон ҳам бор. Технологик ишланмалар танлови доирасида қизлар жамоаларини ташкил этиш кўзда тутилган. Унда иштирокчилар устоз ва мураббийлар раҳбарлигида долзарб муаммони аниқлаши, уни ҳал этиш учун илова яратиши, лойиҳани тижорат жиҳатидан амалга ошириш учун компания тузиши керак бўлади. Ушбу дастурда қатнашиш қизларда танқидий фикрлаш, тадбиркорлик ва дастурлаш, жамоада ишлаш ва аудитория билан мулоқот қилиш кўникмаларини ривожлантиришга хизмат қилади.\nЎзбекистонлик қизлар «Technovation Challenge» халқаро танловида учинчи маротаба иштирок этмоқда. Ўтган йили мамлакатимизнинг «Generation Z» қизлар жамоаси кичик ёш гуруҳи бўйича дунёнинг олтита энг кучли жамоаси қаторига кирди ва танловнинг Калифорния (АҚШ)да бўлиб ўтган финал босқичида мамлакатимиз шаънини ҳимоя қилди.\nЖорий йилда жамоалар икки гуруҳ – 10 ёшдан 15 ёшгача бўлган ва 15 ёшдан 18 ёшгача бўлган гуруҳларга бўлинади. Уларга тажрибали мураббийлар бириктирилади ва улар 3 ой мобайнида замонавий дастурий маҳсулотларни дастурлаш ва ишлаб чиқиш кўникмаларини ўрганадилар. Ушбу билимлар қизларга аниқ муаммони ҳал этишга қаратилган мобиль иловаларни яратиш имконини беради. Танловнинг республика босқичи якунида иштирокчилар ўз бизнес-режасини тузиб, ҳайъат аъзолари эътиборига қисқа видео-тақдимот ҳамда лойиҳаларини ҳавола этади. Республика саралаш босқичи ғолиблари «Technovation Challenge» танловининг онлайн-режимида ўтказиладиган ярим финал босқичига йўлланма олади.\n«Technovation Uzbekistan» танловида иштирок этиш мана бу ҳавола орқали рўйхатдан ўтиш мумкин.\nЎҚИНГ: Мобиль иловаларни ишлаб чиқиш учун танлов эълон қилинди!\n#Дастурлаш #“Technovation Challenge” танлови #Technovation Uzbekistan


«Норма Маслаҳатчи» газетасининг 2020 йил 8 декабрь 49-сони - Gazeta.Norma.uz\n«Норма Маслаҳатчи», №49, 2020й. 8 декабрь\nПрезидентнинг 24.11.2020 йилдаги «Суд ҳужжатлари ва бошқа органлар ҳужжатларини ижро этиш тизимини янада такомиллаштириш чора-тадбирлари тўғрисида»ги ПФ-6118-сон Фармони қабул қилинди.\nВазирлар Маҳкамасининг 25.11.2020 йилдаги 747-сон қарори билан Табиий офатлар оқибатида аҳолига етказилган зарарни қоплаш тартиби тўғрисидаги низом тасдиқланди.\nВазирлар Маҳкамасининг 25.11.2020 йилдаги «Осиё тараққиёт банки иштирокидаги «Қаттиқ маиший чиқиндиларни барқарор бошқариш» лойиҳасини амалга ошириш чора-тадбирлари тўғрисида»ги 748-сон қарори қабул қилинди.\nОнамнинг бувиси 100 ёшга тўлади. Бунда унга қандайдир имтиёз ёки қўшимча тўловлар берилиши белгиланганми? Белгиланган бўлса, қандай ҳужжатларни тайёрлаш лозим?\nНуронийни (90 ёшли) муомалага лаёқатсиз деб топиш ва васийликни расмийлаштириш қандай амалга оширилади?\nПенсионер ноябрь ойида вафот этган. Қариндошларига унинг пенсияси ёки қандайдир сумма тўланадими?\nҲозир пенсияни расмийлаштиришда айрим ҳужжатлар ва маълумотномаларнинг нусхалари талаб этилмаяпти деб эшитдим. Булар қандай ҳужжатлар ва маълумотномалар?\nНон учун компенсация суммаси қанча?\nЯқинда турмуш ўртоғим вафот этди. Учта фарзандим билан ёлғиз қолдим. Ишлашимга қарамай, етишмовчилик бўляпти. Мен ёки болаларим боқувчисини йўқотганлик пенсиясини олишга ҳақлимизми? Ҳақли бўлсак, пенсия олиш учун нима қилишимиз керак?\n20 йилдан буён ОИТСга қарши курашиш марказида (кичик тиббиёт ходими лавозимида) ишлайман. Пенсияга чиқишда бирор-бир имтиёзга эгаманми?\nИш даврида узоқ муддат касаллик варақаси бўйича бетоблик даври стажга киритиладими? Буни маълумотнома билан тасдиқлаш лозимми?\nКим томонидан қандай ҳужжатларга асосан нуронийлар ёлғиз деб белгиланиши мумкин?\nДавлат томонидан ижтимоий қўллаб-қувватлаш тизимида турли нафақалар назарда тутилган. Улардан бири – дафн этиш учун нафақа. «Norma» МЧЖ эксперти Зафаржон Хўжаев нафақа бериш қоидалари ҳақида сўзлаб беради.\nБазавий ҳисоблаш миқдори (БҲМ) ва пенсия ҳисоблашнинг базавий миқдори (ПҲБМ) ўртасида қандай фарқ бор?\nЎзини ўзи банд қилганлар учун ижтимоий солиқнинг энг кам миқдори қанча?\nПенсияни расмийлаштириш учун ҳужжатларни топширдим. Пенсия тайинлаш тўғрисида қарор чиқарилишини қанча кутиш керак?\n«Педагог ходимнинг мақоми тўғрисида»ги қонун лойиҳаси жамоатчилик муҳокамасига қўйилди.\nНаманганда 80 ёшли пенсионер 55 йил йилдан сўнг ўз никоҳини расмийлаштирди, деб маълум қилади маҳаллий ОАВ.\nРоссияда 2022 йилга келиб касаллик варақалари, ҳомиладорлик ва туғиш бўйича нафақалар бутун мамлакат бўйлаб тўғридан-тўғри Ижтимоий суғурта жамғармасидан тўланади.\nРФКП фракцияси депутатлари Давлат думасига фуқароларнинг «мажбурий ишсизлар» тоифасини жорий қилиш назарда тутилган қонун лойиҳасини киритдилар. Бу ҳақда «Парламентская газета» хабар берди. «Мажбурий ишсизлар» деб номланган янги мақомга эга бўлган россияликларга иш берувчисининг фаолияти тақиқланган тақдирда МҲЭКМдан кам бўлмаган миқдорда нафақа тўланиши лозим.\nКорхонага зарар етказган ходим ҳар доим ҳам уни ихтиёрий равишда қоплашга рози бўлмайди. Бундай вазиятларда иш берувчининг қандай йўл тутишини «Norma» компаниясининг меҳнат ҳуқуқи бўйича эксперти Ленара Хикматова тушунтириб берди:\nДСҚ томонидан солиқ тўловчиларнинг шахсий кабинетларида янги – хўжалик юритувчи субъектлар ўртасида тузилган шартномаларни электрон рўйхатга олиш сервиси ишга туширилади. Buxgalter.uz илтимосига биноан ДСҚ Стратегик режалаштириш департаменти бошлиғи Нодиржон Аҳмеджанов ва ДСҚ ҳузуридаги «Янги технологиялар» ИАМ идентификация воситалари билан маҳсулотлар маркировкасини жорий этиш бўлими бошлиғи Жавоҳир Исмоилов янгилик тўғрисида батафсил гапириб беришди.\nКомпания ходимларидан бири вафот этди. Олинмаган иш ҳақи ва фойдаланилмаган таътил учун компенсация суммаси анча миқдорни ташкил этди. Бухгалтерия ушбу суммани вафот этган ходимнинг бевасига берди. Бироқ кейинги куни вафот этган ходимнинг отаси келиб уларни судга беришини айтиб пўписа қилди.


Озарбайжонликлар дўлма таомини ЮНЕСКО мероси рўйхатига киритмоқчи\n18:02 / 04.05.2016\nБокудагилар дўлма таомининг тайёрланишини ЮНЕСКО номоддий мерослари рўйхатига киритишни таклиф этмоқчи. Озарбайжон маданият ва туризм вазирлиги тегишли ҳужжатларни тайёрламоқда. Бу ҳақда вазир Абдулфас Гараевга асосланиб РИА Новости хабар берди.\nГараев бундан аввалроқ Арманистон ЮНЕСКО мерослари рўйхатига лавашни киритишга урингани ҳақида эсатиб ўтган.\n“Ҳеч кимга сир эмаски, қўшни давлат (Арманистон) нафақат Озарбайжоннинг ҳудудига кўз олайтирган, балки миллий таомларини ҳам ўзлаштиришга уринмоқда”, - маълум қилди у.\nУнинг сўзларига кўра, Озарбайжон маданият ва туризм вазирлиги бутун туркийлар оламига мансуб бўлган дўлма таомининг тайёрланиш анъанасини ЮНЕСКО рўйхатига киритиш учун тегишли ҳужжатларни тайёрламоқда.


Қора рўйхатдаги бўйдоқлар\n«Идеал!» Бунақасини топиш осонмас. Аммо ҳамма аёллар эри шундай бўлишни орзу қилишади. Нима қилмоқ керак? Эрингизни ўзингиз тарбияланг, дея маслаҳат беришмоқда руҳшунослар. Масалан, қуйидаги усуллар билан.Батафсил... Янги шарх қўшиш «Жанжалимизга телефон сабабчи»\n— Замон тараққий этгани сари эр-хотин ўртасидаги низоларнинг ҳам янги шакллари пайдо бўляпти. Узоққа бормай, ўзимнинг ҳаётимни сизга мисол қиламан. Турмуш ўртоғим ҳар доим ярим тунда уйга келишини билсам-да, яна бир бор уйга қачон қайтишини билиш учун “Эртакчи болажонлар” тугаши билан “гудок” ташлайман. Батафсил... Янги шарх қўшиш «Бўлажак турмуш ўртоғимнинг қиз бола дўстлари кўп…»\nБатафсил... Янги шарх қўшиш Эҳтиёт бўлинг, муҳаббат ўғриси! Ёхуд «дугонам йигитимни тортиб олди»\nБатафсил... Янги шарх қўшиш «Турмуш ўртоғимдан шубҳаланаяпман…»\nБатафсил... Comments (1) «Хиёнаткор эримни «Суғдиёна» кўмагида оилага қайтарганим»\nБиринчи учрашувнинг ўзидаёқ бўлажак эримнинг чиройли қизларга суяги йўқлигини сезгандим. Учрашувга олиб чиққан соҳибжамол, ёшгина янгамга Фарҳод акамнинг дам-бадам кўз қирини ташлаши кўнглимни хижил қилгани ҳануз эсимда. Батафсил... Янги шарх қўшиш «Машина ҳайдайман дедимми, ҳайдайман!»\n«Рулдаги аёл граната тутган маймунга ўхшайди, қачон нима қилишини билмай юрак ҳовучлаб турасан…» Бизнинг хўжайин ана шундай фикрлайдиган эркаклар билан якдил. Камина эса неча марта алвон рангли автомобилни бошқариб кетаётганимни туш кўриб ва бу тушни тафсилотлар билан бойитган ҳолда эримга айтавериб чарчадим.\nБатафсил... Янги шарх қўшиш ЁЛҒОННИ БИЛМАЙДИГАН АЁЛНИНГ ҲАЗИЛИ\nҲаммаси ўтган йилги 1 апрелдан бошланди. Эрим ишдан телефон қилиб, “Чиройли кийимларингни кийиб, тайёр тур. Бугун ресторанда ўтирамиз”, деди. “Янги кийимим йўқ”, десам, “Опангдан олиб тур”, дейди.\nБатафсил... Янги шарх қўшиш «Рафиқамни эътиборли бўлишга ўргатганим»\nШу десанглар, аёлим бошқаларнинг хотинидан тубдан фарқ қилади. Уйимиздаги энг кичик деталлдан маҳаллада бўлаётган шов-шувли воқеаларгача бефарқ. Қўлига турфа рангдаги ипларни олиб, телевизорнинг қаршисида ўтиради-да, тўқишга тушади. Тўқигани-тўқиган. Дунёда нима бўлаяпти, майли, қизиқмасин, аммо менга, уйга озгина эътибор қилмаса бўлмайдиган аҳволга келдик. Келинг, ҳаммасини бир бошдан сўзлаб берай…Батафсил... Comments (2) Бошқа мақолала...\n«Сизни тушунади, ҳурмат қилади, севади…»\nАёллар ҳақида эркакча ғийбат\nСиздан жентльмен чиқадими?\n8 Март учун эркакларга «шпаргалка»


Алишер Узоқов: «Бешта эпизодга 100 минг доллар сўраганман» (видео) » Ўзбекистон янгиликлари – Zamin.uz\nЎзбекистон давлат санъат ва маданият институтида актёр ва режиссёр Алишер Узоқов билан ижодий учрашув бўлиб ўтди. Ўқув театрида бўлиб ўтган мазкур учрашувни, институтнинг «Овоз режиссёрлиги ва операторлик маҳорати» кафедраси мудири Иқбол Мелиқўзиев ташкиллаштирди.\nУчрашувда талабалар томонидан «фильмингизнинг молиявий бюджетини қоплаб бериш эвазига рол сўраб келган ҳаваскорлар бўлганми, уларга муносабатингиз қандай», мазмунида берилган саволга Алишер Узоқов қуйидагича жавоб берди.\nАввало менинг фильмларимда пулга рол сотиб оладиганларни топа олмайсиз. Аммо бундай таклиф билан келганлар бўлган. Келиб туриб «ака фильмингизда, ўзингизни ёнингизда ўйнайдиган 4-5 та эпизод берсангиз», дейишган. Хоп, «неча сўм берасиз», деганман. «Ака чин дилимдан чиқариб, 3 та эпизодга 500 доллар бераман» деди. Хуллас 5 та эпизодда сизни ўйнатаман, эвазига 100 минг доллар берасиз дедим. Шу билан у бутунлай, қайтиб келмайдиган бўлиб кетган. Бунақалардан шундай қутилиб, ҳайдаб юбориш керак.\nТеглар: Алишер Узоқов актёр режиссёр\nЯнгиликлар » Маданият » Алишер Узоқов: «Бешта эпизодга 100 минг доллар сўраганман» (видео)\n19:03 Африканинг энг бой одами Алишер Усмоновдан «Арсенал» акцияларини сотиб олмоқчи\n14:12 Алишер Усмонов Россиянинг энг бой бизнесменлари рейтингида 3-ўринга тушиб қолди\n23:57 Алишер Узоқов ўзининг «Кузда гуллаган дарахт» фильмини тақдим этди


“Поханг Стилерс” – Жанубий Корея чемпиони! / CHAMPIONAT.asia\n06:47Ҳасан Пирмуҳаммедовни табриклаймиз! 0 03:23Англия лига кубоги. “Ливерпуль” мағлуб бўлди, “Тоттенхэм”да ғалаба ва бошқа натижалар 14 03:09Мессининг “покер”и “Барселона”га “Эйбар” устидан йирик ғалаба келтирди+ФОТО+СТАТИСТИКА 42 01:45Италия чемпионати. “Интер” сафарда “Болонья” қаршилигини енгга олмади 7 01:35Германия чемпионати. Хамес Родригеснинг фаоллиги “Бавария”га йирик ғалаба келтирди 6 01:18“Челси” ва “Манчестер Сити” А серияда энг ёш “дубл” муаллифига қизиқиш билдиришмоқда 2 01:09Испания чемпионати. “Валенсия” йирик ғалабага эришди, Дзадза хет-трикка... 1 00:54Азар жорий мавсумда илк марта майдонга тушиши мумкин 2 00:33Мухлисларнинг кам ташрифи сабабли “Сельта” клуби жаримага тортилди 11 23:56Сибасаки жароҳат олди 7 23:35Италиялик сиёсатчи Дибалани Шимолий Кореяга жўнатишни таклиф қилди 13 22:55“ПСЖ” президенти: “Неймар ва Кавани ўртасида ҳеч қандай зиддият йўқ” 8 22:22Балотелли Неймарга: "Сен ПСЖда пенальти тепишни ҳатто сўраб ўтирмаслигинг керак" 22 22:03“Бухоро” аъзолари навбатдаги учрашувга тайёргарлик кўрмоқда 22 21:55Серхио Рамос "Реал"да йилига 12 миллион евро ишлайди 26\n02 дек 12:54\n“Поханг Стилерс” – Жанубий Корея чемпиони!\nКеча Жанубий Корея чемпионатида охирги тур ўйинлари бўлиб ўтди.\nСафарда “Ульсан Хюндай” меҳмони бўлган “Поханг Стилерс” 1:0 ҳисобида ғалаба қозониб, 74 очко жамғарган ҳолда чемпионликни қўлга киритди.\nБу ўйинда “Ульсан”га ҳам ғалаба керак эди, бироқ улар ўз майдонларида ютқазиб қўйишди. Учрашувдаги ягона гол 89-дақиқада Ким Вон Ил томонидан киритилди. Ушбу ғалабадан сўнг “Поханг” олтин дублни қайд этди, чунки улар ўтган ойда “Чонбук Моторс”ни Кубок финалида мағлуб этишганди.\nШундай қилиб 2009 йилги ОФК чемпионлар лигасида зафар қучган жамоа яна мамлакат чемпиони бўлди. Иккинчи ўрин 73 очко тўплаган “Ульсан”га, учинчи ўрин 63 очко жамғарган “Чонбук Моторс”га насиб этди. Бу йил ОЧЛ финалида тўп сурган “Сеул” эса 62 очко билан тўртинчи ўринни эгаллади.


Спортимиз юлдузлари - Диёрбек Ўрозбоев / Olamsport.com\n02 май 16:16\nСпортимиз юлдузлари - Диёрбек Ўрозбоев\nТеглар : ДзюдоДиёрбек Ўрозбоев\nАжойиб одамлар билан танишиш учун, қаергадир чиқиш шарт эмас. Уйда қолинг ва қулайроқ жойлашиб олинг.\nЧунки ҳозир биз сизларни Ўзбекистоннинг энг яхши спортчиларидан бири – дзюдочимиз Диёрбек Ўрозбоев билан таништирамиз.\nДиёрбек 1993 йил 17 август куни Хоразм вилоятида таваллуд топган. Қаҳрамонимизнинг болалигидан спортга бўлган қизиқиши юқори эди. Ўрозбоев ёшлигиданоқ қатор халқаро мусобақаларда ўз муваффақияти билан омма эътиборини торта бошлади. Жумладан, Германия ва Европа очиқ кубокларида учинчи ўринни, Бейрутда ёшлар ўртасидаги Осиё чемпионатида эса олтин медални қўлга киритди. Диёрбек 19 ёшида Абу-Даби Гран-приси ва Токио Катта дубулға турнирларида ҳам муваффақиятли қатнашди.\nПолвонимизнинг фаолиятидаги кескин юксалиш 2016 йил Тбилиси Гран-присида ғалаба қозонганидан бошланди. Шундан сўнг Диёрбек кетма-кет Самсун ва Олма-ота Гран-прилари, Осиё чемпионати, Боку Катта дубулға турнирлари ва асосийси Бразилиянинг Рио-де-Жанейро шаҳрида ўтказилган ёзги Олимпия ўйинларининг -60 килограмм вазн тоифаси совриндорига айланди. Рио-2016 Олимпиадасининг бронза медали соҳиби 2017 йил Будапештда ўтган жаҳон чемпионатида ҳам учинчи ўринни қўлга киритди. 2018 йил Индонезияда ўтган Осиё ўйинларида эса -60 килограмм вазн тоифасида қитъада тенгсиз эканлигини исботлади. Эътиборлиси, бу сўнгги 2 Осиё ўйинларида дзюдочиларимиз ҳисобидаги ягона олтин медаль бўлиб турибди.\nЎзбекистон Миллий олимпия қўмитаси Диёрбек Ўрозбоевнинг юртимиз шон-шуҳратини дунёга танитиш йўлида кўрсатаётган хизматлари учун миннатдорчилик билдириб, унинг келгуси фаолиятида улкан ғалабалар, сиҳат-саломатлик тилаб қолади.\n02 май 16:55:25\nЖуда хурматга лойиқ спортчи. Лекин, бу гал 60 кг вазн тоифасининг асл эгаси бошқа.\n03 май 01:11:37\nO'rozboyev tezroq sport formasini tiklab, yana katta yutuqlarni qo'lga kiritishini tilab qolamiz!


ЎзА - Монреаль протоколи атмосферани хавфдан сақлай оладими?\n14.09.2018 17:50 Чоп этиш версияси\nМонреаль протоколи атмосферани хавфдан сақлай оладими?\nЎзбекистон экологик ҳаракати Тошкент шаҳар ҳудудий бўлинмаси томонидан Тошкент Гидрометеорология касб-ҳунар коллежида “Озон – атмосфера ҳимоячиси” мавзусида давра суҳбати бўлиб ўтди.\nУнда депутатлар, тегишли вазирлик ва идоралар масъул ходимлари, ўқувчи-ёшлар иштирок этди..\n1985 йилда Озон қатламини ҳимоя қилиш тўғрисидаги Вена конвенциясининг қабул қилиниши озон муаммосини ҳал этиш бўйича халқаро саъй-ҳаракатларнинг аниқ механизмига асос солди. Мазкур конвенция доирасида илмий тадқиқотларни ўтказишда халқаро ҳамкорлик, озон қатламини тизимли мониторинг қилиш, уни емирувчи бирикмаларнинг ишлаб чиқарилиши мониторинги ва ахборот алмашинуви каби мақсадлар кўзланган.\nТадбирда Экоҳаракат депутатлари гуруҳи аъзолари томонидан озон қатламини сақлаш ва муҳофаза қилишга доир “Атмосфера ҳавосини муҳофаза қилиш тўғрисида”ги Ўзбекистон Республикаси қонуни нормаларини такомиллаштириш юзасидан тизимли ишлар олиб борилаётгани қайд этилди. Озон қатламини емирувчи моддалар бўйича Монреаль протоколи талабларини таъминлаш юзасидан амалга оширилган ишлар ҳолати юзасидан маълумот берилди.\nМутахассисларнинг фикрича, мазкур протокол талабларини амалга ошириш механизмини ва атмосфера ҳавосини муҳофаза қилиш соҳасидаги қонунчиликни такомиллаштириш зарур. Шунингдек, бугунги кунда экотизимларни сақлаш, атроф-муҳит мусаффолигини таъминлаш, табиий ресурслардан оқилона фойдаланиш, уларни қайта тиклаш, мавжуд экологик муаммоларни ҳал этишга жамоатчилик эътиборини қаратиш ҳам ғоят долзарбдир.


Десмопрессин – medu.uz – Дорилар ҳақида маълумотлар ўзбек тилида\nHome Йўриқномалар Десмопрессин\nПрепаратнинг савдо номи: Десмопрессин\nТаъсир қилувчи модда (ХПН): десмопрессин (desmopressinum)\nДори шакли: 5 мл эритма бурун томчилари шаклида флаконда пипеткаси билан. 1 мл эритмада тахминан 20 томчи бор. 1 томчи эритма тахминан 5 мкг фаол модда сақлайди. Флаконда тахминан 100 томчи.\nЭритманинг ҳар бир мл сақлайди:\nФаол модда: десмопрессин – 100 мкг;\nЁрдамчи моддалар: бензалконий хлориди, натрий хлориди, натрий дигидрофосфат дигидрати, тозаланган сув.\nФармакотерапевтик гуруҳи: Антидиуретик (гормонал препарат).\nПрепарат гипофиз орқа бўлагининг табиий гормони – аргинин-вазопрессиннинг (антидиуретик гормон) синтетик аналоги – десмопрессин сақлайди. Вазопрессин билан солиштирганда, десмопрессин томирларини ва ички аъзоларнинг силлиқ мушакларига камроқ намоён бўлган таъсирга эга, антидиуретик таъсири эса кўпроқ намоён бўлади, бу десмопрессиннинг молекуласини тузилишидаги, табиий вазопрессин молекуласи билан солиштирганда, ўзгаришлари билан боғлиқ: l-цистеинни дезаминланиши ва 8-L-аргининни 8-D-аргининга алмаштирилиши.\nОрганизмга тушганидан кейин, препарат тез сўрилади ва вазопрессинацетат кўринишида қонга ўтади. Антидиуретик самараси препарат қабул қилганидан кейин 30 минут ўтгач намоён бўлади. 10-20 мкг десмопрессинни интраназал қабул қилиш, кўпчилик беморларда 8-12 соат давом этувчи антидиуретик самарани таъминлайди.\nПрепаратни заҳарлилиги жуда паст. Десмопрессиннинг тератоген ёки мутаген таъсири аниқланмаган.\nДесмопрессин қабул қилингандан кейин 15-30 минут ўтгач қонда аниқлана бошлайди. Интраназал қўлланганидан кейин препаратнинг биокираолиши 3-6% ни ташкил қилади. Қон плазмасидаги максимал концентрациясига 60 минутдан сўнг эришилади.\nДесмопрессиннинг биотрансформацияси жигарда амалга оширилади ва трансгидрогеназа ферменти томонидан дисульфид кўпригини парчаланишидан иборат. Десмопрессин табиий антидиуретик гормонга нисбатан секинроқ парчаланади. Десмопрессин организмдан асосан буйраклар орқали чиқарилади.\nДесмопрессиннинг ярим чиқарилиш даври 3-4 соатни ташкил этади.\n– марказий генезга эга қандсиз диабет (diabetes insipidus);\n– буйракларнинг нормал концентрацион қобилияти бўлган 5 ёшдан ошган пациентлардаги бирламчи тунги энурез;\n– марказий генезга эга ўткир полиурия (марказий нерв тизимидаги жароҳат, касаллик ёки жарроҳлик аралашувнинг оқибати);\n– буйракларнинг концентрацион қобилиятини аниқлаш учун синамада қўлланади.\nПрепарат пациент бошини бироз орқага ва ён томонга ташлаган ҳолида бевосита бурун йўлларига, бурун тўсиғи бўйича йўналтириб томизилади. Томчилар сони препаратли флакон қалпоқчаси қисми бўлган пипетка ёрдамида ўлчанади. Препаратни терапевтик таъсири қабул қилинганидан кейин 30 минут ўтгач бошланади.\nҚандсиз диабет (diabetes insipidus). Қандсиз диабет ташхиси қўйилган пациентларни даволаш учун десмопрессинни қўллаш, ажралиб чиқаётган сийдик ҳажмини анча камайишига олиб келади, бу сийишга бўлган қистовларни камайиши билан намоён бўлади. Доза ва препаратни юбориш орасидаги интервал даволовчи шифокор томонидан ҳар бир пациент учун, препаратга сезувчанлигига қараб, шахсий равишда белгиланади. Бундан ташқари, шуни эътиборга олиш керакки, фақат пациентларни кўп бўлмаган қисмида антидиуретик гормонининг тўлиқ блокадаси бўлади.\nБолалар ва катталар учун кундузги доза 5 дан то 40 мкг гача десмопрессинни ташкил қилади, яъни 1 дан 8 томчигача буюрилади ва бу доза 3 марта қабулга бўлиб қабул қилишга бўлиниши мумкин.\nБирламчи тунги энурез (enuresis nocturna). Самарали доза шахсий танланади ва одатда у суткада 10-30 мкг десмопрессинни ташкил қилади. Даволаш давомида дозани аста-секин кўпайтириш йўли билан мос келувчи доза аниқланади. Терапия энг паст дозадан бошланади – 1-2 томчи тана юзасини сатҳи 1 кв. м дан ошмайдиган болалар учун, ёки 2 томчидан тана юзасини сатҳи 1 кв. м дан ошиқ болалар учун. 2-4 ҳафта давомида препарат қўллашдан самара бўлмаган ҳолларда, суткалик доза 1 томчига оширилади. Дозани танлаш жараёни (суткада 30-40 мкг гача) даволаш самараси пайдо бўлгунича давом эттирилади. Препарат билан даволаш курси давомида кечасига суюқлик қабул қилишни чеклаш керак. Организмда суюқликни тутилиш белгилари пайдо бўлган ҳолда даволашни дарҳол тўхтатиш керак.\nБуйракларнинг концентрацияловчи қобилиятини текшириш. Тавсия қилинадиган доза – 3 томчи (тахминан 15 мкг десмопрессин), 1 ёшдан ошган болаларга эса –2 дан то 3 томчигача (тахминан 10-15 мкг десмопрессин).\nПрепарат қабул қилганидан кейин пациент қовуқни бўшатиши лозим. Препарат қабул қилинганидан кейинги 4 соат давомида, ҳар соатда пациент сийдиги намунаси осмолярлигини аниқлаш учун йиғилади. Синамани ўтказиш вақти давомида ва у тамом бўлганидан кейинги 4 соатда (препарат қўлланилгандан сўнг ҳаммаси бўлиб 8 соат давомида) суюқлик қабул қилишни чеклаш лозим.\n1 ёшгача бўлган болаларда препарат ёрдамида буйракларнинг концентрацияловчи қобилияти алоҳида ҳолларда текширилади, чунки бу ёшда буйракларнинг концентрацияловчи қобилияти каттароқ ёшдаги болаларникига қараганда пасайган бўлади. Буйракларнинг концентрацияловчи қобилиятини болалар нефрологи бажариши керак. Тахминан 1 ёшгача бўлган болаларда катта дозаларни қўллаш, нерв тизимини қўзғалиши чақирган тиришишларни ривожланиши билан бирга кечиши мумкин. 1 ёшли болаларда синама ўтказилганда, сийдикни йиғиш вақти давомида суюқлик қабул қилишни бутунлай тўхтатиш керак.\nАгарда синама натижасида буйракларнинг концентрацияловчи қобилияти аниқланса – синовни такрорлаш керак.\nМарказий полиуриянинг ўткир шакли. Препарат 2 томчидан қўлланади. Суюқликни қабул қилиш ва диурез бир соатлик интервал билан, тўлиқ мувозанат олингунича баҳоланади, бунинг устига десмопрессин самарасини бошланишини препаратни қўллаганидан кейинги 30 минут давомида кутиш мумкин. Кейинги 3-5 соат давомида организмга кирган ва ажралиб чиққан суюқликни мос келиши баҳоланади, плазма ва сийдикнинг осмолярлиги кузатилади, қондаги натрийнинг концентрацияси назорат қилинади. Ўткир марказий полиурия 1 соатдан кўпроқ давом этган ҳолларда, препаратни парентерал юбориш (кўпроқ вена ичига) тавсия қилинади.\nҚатъий шифокор назорати остида қўллансин!\nКучсиз, сийрак ва доза камайтирилганида йўқ бўлиб кетади. Бошқаларига қараганда бош оғриғи, кўнгил айниши, меъда соҳасида оғриқ, тумов, бурундан қон кетиши кўпроқ учрайди. Кам – препарат компонентларига аллергик реакцияларни тери кўринишлари.\nСуюқлик қабулини чеклашсиз препарат билан даволаниш организмда сувни тутилишини чақириши мумкин, у тана вазнини ошиши, шишлар, қон плазмасида натрий даражасини пасайиши билан намоён бўлади.\n– плазма осмолярлигини пасайиши билан кечувчи барча ҳолатлар, шу жумладан психоген ёки бирламчи полидипсия;\n– организмда суюқликни тутилиши;\n– анурия ва диуретикларни қўллашга эҳтиёж бўлган бошқа ҳолатлар;\n– препаратнинг компонентларига юқори сезувчанлик.\nБуйрак рецепторларининг антидиуретик гормонга бўлган сезувчанлигини ошишини чақирувчи индометацинни қабул қилиш фонида десмопрессинни қўллаш янада яққолроқ самара билан кечади.\nГипофиз фаолияти қисман ёки тўлиқ сақланган ҳолларда, десмопрессиннинг самараси айнан антидиуретик гормонининг секрециясини рағбатлантирувчи препаратлар – трициклик антидепрессантлар, хлорпропамид, карбамазепин, клофибратни билан бир вақтда буюрилганида кучайиши мумкин.\nДесмопрессин ишлатилганида қуйидаги ҳолларда алоҳида эҳтиёткорликка риоя қилиш керак:\n– 1 ёшгача бўлган болалар ва кекса пациентларни даволашда;\n– пациент организмида сув-электролит дисбаланси бўлганида;\n– бош мия суяги ички босимини ошишини потенциал хавфи бўлганида.\nТунги энурезни даволашда ва буйракларнинг концентрацияловчи қобилиятини текширишда пациент препарат қўллашдан 1 соат олдин ва қўллагандан кейин 8 соат давомида қандай бўлмасин суюқликни қабул қилмаслиги керак. Чанқоқлик пайдо бўлган ҳолда, юқорида кўрсатилган вақт давомида ҳаммаси бўлиб 200 мл дан кўп бўлмаган суюқлик қабул қилишга рухсат берилади. Суюқлик истеъмол қилишни кўпайтиришнинг зарурати бўлганида (масалан иситма ҳолида) терапияни тўхтатиш ва даволовчи шифокорга мурожаат қилиш керак. Кун давомида суюқлик қабул қилишни чеклаш ёки суюқлик истеъмолини одатдаги тартибини бузиш мумкин эмас.\nТунги энурезни даволаш давомида сийдикнинг осмолярлигини назорат қилиш тавсия этилади. Зарурат туғилганда плазманинг осмолярлигини аниқлаш керак.\nПрепарат бурун томчилари кўринишида қўлланиши туфайли, бурун шиллиқ қаватининг барча ўзгаришлари, шу жумладан ўткир ва сурункали яллиғланишлари препаратни қонга ўтаётган миқдорини ўзгаришларини чақириши мумкин. Бундай ҳолларда юборилаётган томчилар миқдорини ўзгартириш керак.\nҲомиладорлик ва лактация даврида препаратни қўллаш ман қилинмаган.\nПрепаратни қабул қилиш автомобилни бошқариш қобилиятига салбий таъсир қилмайди.\nОрганизмда суюқликни тутилиши хавфини ошишига ва гипонатриемияга олиб келади. Шунга қарамасдан, гипонатриемияни даволаш қатъийян шахсий, белгилари йўқлигида, десмопрессин билан даволашни тўхтатиш ва суюқлик қабул қилишни чеклаш тавсия қилинади.\nСуюқлик юқори даражада тутилган пациентларга натрий хлоридининг изотоник ёки гипертоник эритмаси буюрилади. Зарурати бўлган ҳолда фуросемид буюрилиши мумкин.\n5 мл дан 100 мкг/мл десмопрессин эритмаси (бурун томчилари) шиша флаконларда. Ўрамда томчилагич-дозатор билан таъминланган 1 флакон.\nҚуруқ, қоронғу жойда, +250С юқори бўлмаган ҳароратда сақлансин.\nОлдингисиДе-Сиптол таблеткалари 480 мг22.05.2018


Хўжалик шартномасига нисбатан қўйиладиган талаблар – Law firm “Gulyamov, Sadikov and partners”\n“Хўжалик юритувчи субъектлар фаолиятининг шартномавий-ҳуқуқий базаси тўғрисида”ги қонуннинг 10-моддасига кўра, Хўжалик шартномаси шартнома предметини етказиб бериладиган товарнинг (ишнинг, хизматнинг) миқдори, сифати, ассортименти ва баҳосини, шартноманинг бажарилиш муддатларини, ҳисоб-китоб қилиш тартибини, тарафларнинг мажбуриятларини, шартнома мажбуриятлари бажарилмаганда ёки лозим даражада бажарилмаганда тарафларнинг жавобгарлигини, низоларни ҳал этиш тартибини ҳамда тарафларнинг реквизитларини, шартнома тузилган сана ва жойни, шунингдек бундай турдаги шартномалар учун қонун ҳужжатларида белгиланган ёки тарафлардан бирининг аризасига кўра ўзаро келишувга эришиш лозим бўлган бошқа муҳим шартларни назарда тутиши керак.\nЎзбекистон Республикаси Фуқаролик кодексининг 853-моддасига асосан, Мол-мулкни ишончли бошқариш шартномасида қуйидагилар назарда тутилиши керак: шартнома бўйича ишончли бошқаришга бериладиган мол-мулк рўйхати; фойда олувчи тўғрисидаги кўрсатма; ишончли бошқарувчининг ҳисоботлар тақдим этиш муддатлари; ишончли бошқариш бекор қилинган тақдирда мол-мулкни оладиган шахс; агар ҳақ тўлаш шартномада назарда тутилган бўлса, ишончли бошқарувчига тўланадиган ҳақнинг миқдори ва шакли. Ушбу модданинг биринчи қисмида назарда тутилган шартлар бўлмаган тақдирда, шартнома тузилмаган ҳисобланади. Мол-мулкни ишончли бошқариш шартномаси беш йилдан ортиқ бўлмаган муддатга тузилади. Шартноманинг амал қилиш муддати тамом бўлганида тарафлардан бирининг шартномани бекор қилиш тўғрисидаги аризаси бўлмаса, шартнома унда назарда тутилган муддатга ва шартлар асосида узайтирилган деб ҳисобланади. Ишончли бошқаришга топшириладиган айрим турдаги мол-мулклар учун қонунда шартнома амал қилишининг бошқа энг кўп муддатлари белгилаб қўйилиши мумкин.\nЎзбекистон Республикаси Фуқаролик кодексининг 929-моддасига асосан, Мулкий суғурта шартномаси тузишда суғурта қилдирувчи билан суғурталовчи ўртасида қуйидагилар тўғрисида келишувга эришилиши лозим: суғурта объекти бўлган муайян мол-мулк ёхуд бошқа мулкий манфаат тўғрисида; юз бериши эҳтимол тутилиб суғурта амалга оширилаётган воқеа (суғурта ҳодисаси)нинг хусусияти тўғрисида; суғурта пули миқдори тўғрисида; суғурта товони миқдорини аниқлаш тартиби тўғрисида, агар шартномада уни суғурта пулидан оз миқдорда тўлаш мумкинлиги назарда тутилган бўлса; суғурта мукофотининг миқдори ва уни тўлаш муддати (муддатлари) тўғрисида; шартноманинг амал қилиш муддати тўғрисида. Шахсий суғурта шартномаси тузишда суғурта қилдирувчи билан суғурталовчи ўртасида қуйидагилар тўғрисида келишувга эришилиши лозим: суғурталанган шахс тўғрисида; суғурталанган шахс ҳаётида юз бериши эҳтимол тутилиб суғурта амалга оширилаётган воқеа (суғурта ҳодисаси)нинг хусусияти тўғрисида; суғурта пули миқдори тўғрисида; суғурта мукофотининг миқдори ва уни тўлаш муддати (муддатлари) тўғрисида; шартноманинг амал қилиш муддати тўғрисида.\nлизинг объектининг тавсифланиши (лизинг объектининг миқдори, сифати, рўйхати, контракт қиймати ва бошқа кўрсаткичлари) ва шартнома умумий пул суммасининг кўрсатилиши; тарафларнинг лизинг объектини олиш ва бериш билан боғлиқ мажбуриятлари; лизинг объектини бериш тартиби, шу жумладан, лизинг объектини етказиб бериш, монтаж қилиш ва фойдаланишга топшириш тартиби; лизинг тўловларини тўлаш шартлари, миқдорлари, муддатлари ва тартиби; лизинг объектидан фойдаланиш, унга қараш, уни сақлаб туриш ва таъмирлаш юзасидан тарафларнинг мажбуриятлари; шартноманинг амал қилиш муддати;сотувчи ва лизинг объектини танлаш учун масъул тарафнинг кўрсатилиши.\nШартномаларда қуйидагилар кўрсатилади:шартноманинг мавзуси, маҳсулотнинг номи, ассортименти, миқдори (ҳажми), сифати, нархи (турлари бўйича);шартноманинг умумий суммаси;томонларнинг ҳуқуқлари ва ўзаро мажбуриятлари; маҳсулотларни етказиб бериш тартиби ва шартлари, топшириш-қабул қилиб олиш (ишларни бажариш, хизматлар кўрсатиш) пунктлари ва даврлари (муддатлари); идишга, маркировка қилишга, ўраш-жойлашга қўйиладиган талаблар; ҳисоб-китоблар тартиби, шакли ва муддатлари, томонларнинг тўлов, почта ва юклаб жўнатиш реквизитлари; шартнома мажбуриятлари бажарилмаганлиги ёки зарур даражада бажармаганлиги учун томонларнинг мулкий жавобгарлиги; низоларни, форс-мажор ҳолатларни ҳал этиш тартиби, томонларнинг реквизитлари, шартнома тузилган сана ва жой.


Ўзбекистон терма жамоаси ва Хитойнинг «Шангҳай СИПГ» клуби яримҳимоячиси Одил Аҳмедов ўзи туғилиб ўсган Наманган шаҳри футболи, ташкил этган академиясида амалга ошираётган ишлари ҳақида гапириб ўтди.\n— Наманганда яна ёшлар футболи қайта оёққа тураётганини эшитаётган жуда кўплаб ҳамшаҳарларимдан нафақат наманганликлар, балки водий аҳлидан жуда кўплаб хатлар оляпман. «Навбаҳор»га сайланган янги президент Шавкатжон Абдураззоқовни клуб ўринбосарлари учун алоҳида шароит яратиб берганини эшитиб хурсанд бўлдим. Чунки бу бизнинг ишимизни енгиллаштиради, спорт коллежидан яхши болаларни етиштириб бериб турсак, ўринбосарлар таркиби орқали ё уни бош жамоага ёки четга чиқариш билан шуғулланамиз. Шунинг учун ҳам ўринбосарларга бўлган эътибор жуда муҳим. То жамоа ўз ўринбосарларига жиддий эътибор қаратмас экан, четдан келган футболчилар ҳозир жамоани эмас, ўзини ўйлайдиган бўлиб қолган. Тез кунларда хорижлик ҳамкорларимиз билан мураббийлар малакасини ошириш борасида иш бошлаймиз.\n— Мавсум бошида «Навбаҳор»да сизнинг ҳиссангиз ҳақида гап-сўзлар чиққан эди?\n— Мен бу йил жамоага ростмана ёрдам бермоқчи эдим. Ўтган йил якунида жамоа қийин аҳволга тушиб қолди, ўшанда қўлдан келган ёрдамимни бердим. Якунда жамоа олий лигада қолгач, мен керак бўлмай қолдим. Майли, бунга қаршилигим йўқ. Лекин нима ўзгарди? Мўминжонов менга ёшларга эътибор қаратишни ваъда берганди, аммо якунда рулни ўз қўлига ола бошлади, худдики барча ишни у қилгандек. Бемалол ишлайверсин. Лекин яна бир бор айтаман, Наманган футболини карвонсарой қилишмасин.\nБизга ҳар доим 2-3 футболчини кашф қилиб берадиган мураббийлар керак. Мўминжонов клубда яна қанча ишлайди билмайман, аммо ишни кечиктирмасдан ёшларга урғу беришимиз керак, бошқа гап-сўз бўлиши мумкин эмас, деган Аҳмедов сhampionat.asia сайтига берган интервьюсида.\nОдил Аҳмедов Навбаҳор Шангҳай СИПГ


Шомуродов ўзига харидор бўлган жамоага қарши ўйнайди\n20 февраль, 2021, 07:00\nТеглар:Верона | Женоа | Элдор Шомуродов\nБугун Элдордан гол кўрамизми?\n20 февраль куни А Сериянинг 23-тур учрашувлари давом эттирилади. Элдор Шомуродов жамоаси ўз майдонида “Верона” футболчиларини қабул қилади.\nИталия чемпионатини кузатиб бораётган мухлису мутахассислар “Женоа”нинг мағлубиятсиз сериясига эътибор қаратган бўлса керак. Давиде Баллардини шогирдлари олти турдан бери рақибдан очко олишни уддаламоқда. Генуяликлар мағлубиятсиз серия бўйича “Интер” билан биринчи ўринни бўлишиб турибди.\nБундан ташқари, “Женоа” сўнгги пайтда лигада энг кам гол ўтказаётган жамоага айланган. Шомуродов жамоаси сўнгги олтита ўйиндан фақат биттасида – “Наполи”га қарши учрашувда ўз дарвозасидан бир марта тўп олиб чиқди. Маттиа Перин бешта ўйинда ўз дарвозаси дахлсизлигини сақлаб қолди. Олтита учрашувда “Болонья”, “Кальяри”, “Кротоне” ва “Наполи” мағлуб этилди, “Аталанта” ва “Торино” майдонидаги ўйинларда ҳисоб очилмади. Кўриниб турибдики, кейинги пайтда генуяликлар ҳар қандай рақибдан очко олишни уддаламоқда. Шунга яраша жамоа мусобақа жадвалида мунтазам кўтарилиб, ҳозирча 11-поғонадан жой олди. Яқинда жадвалнинг энг қуйи қаторида турган “Женоа” хавфли ҳудуддан ўн очко фарқ билан узоқлашди.\n“Верона” ёзги трансферлар вақтида Элдор Шомуродовни олишга даъвогар бўлган жамоалардан бири эди. А Серия вакилларидан “Фиорентина” ҳам ўзбек футболчисини ўзига чорлагани ҳақида хабарлар тарқатилган. Бироқ, “Ростов”га “Женоа” таклифи маъқул келди, Элдор ҳам бу жамоани танлаб адашмаган кўринади.\nВероналиклар айни пайтда мусобақа жадвалида генуяликлардан юқорида. Жамоа 33 очко билан тўққизинчи ўринда. Кучли ҳимояга эга бўлган “Верона” аслида Еврокубок йўлланмалари учун курашиш имконига эга эди. Бироқ, жамоага барқарорлик етишмаяпти. “Верона” янги йилдан бери “Специя”, “Кротоне” ва “Наполи”ни мағлубиятга учраган бўлса, “Удинезе”, “Рома”, “Болонья”га ютқазиб қўйди, “Торино” билан очко бўлишди.\nЯна бир жиҳат, ҳар икки жамоа дарвозабонлари қайтарилган зарбалар фоизи бўйича А Серияда етакчи ҳисобланади. Маттиа Перин ўз дарвозасига йўлланган зарбаларнинг 74 фоизини қайтарган бўлса, бу кўрсаткич Марко Сильвестрида 73 фоизни ташкил қилмоқда.\nХуллас, бир-бирига муносиб икки жамоа тўқнаш келади. Ўзаро ўйинлар статистикасидаги катта устунлик “Женоа” томонида. Генуяликлар вероналиклар билан 45 марта куч синашиб, шулардан 21 тасида зафар қучган, 13 та баҳсда ғолиб аниқланмаган ва 11 та учрашувда “Верона”нинг қўли баланд келган. Тўплар нисбати 87:42 – “Женоа” фойдасига. Охирги ўзаро ўнта ўйинда генуяликлар олтита ғалаба ва иккита дуранг қайд этган.\nБиз учун муҳим масала эса, Элдор Шомуродовнинг ўйинда иштирок этиш имконияти. “Женоа” бош мураббийи Давиде Баллардини ҳамюртимизни “Верона”га қарши учрашув қайдномасига киритди. Аввалги турда қария Горан Пандев бошланғич таркибда майдонга тушиб, Шомуродов захирада қолдирилган эди. Бироқ, македониялик ҳужумчи биринчи бўлимдан сўнг, ўрнини ўзбек ҳужумчисига бўшатиб берди.\nКўпчилик мухлису мутахассислар “Верона”га қарши баҳсда асосий таркибда Элдор Шомуродов ва Маттиа Дестро жуфтлиги тўп тепишини тахмин қилмоқда. Аксарият сайтлар ҳам тахминий таркибда ҳужумга Элдор ва Дестрони қўймоқда.\nБаллардинининг якуний қарори қандай бўлишини вақт кўрсатади. Биз эса, Шомуродовнинг майдонга тушишига умид қилган ҳолда, ундан А Сериядаги учинчи голни кутамиз...\n“Женоа” ва “Верона” ўртасидаги ўйин Тошкент вақти билан 22:00да бошланади.\nКечаги ўйинда Элдор Шомуродовдан фақат жамоадоши кўп балл олди\nВидео Шомуродов деярли тўлиқ ўйнаган баҳсда "Женоа" очко олди (видео)\nФото "Сампдория"га қарши ўйиндаги ҳаракатлари учун Элдор Шомуродов неча баллга лойиқ кўрилди?


Қирғизистоннинг Ўш шаҳри милицияси 2005 йил 13 май Андижон воқеаларга дахлдорликда айбланаётган 6 нафар Ўзбекистон фуқаросини ҳибсга олди.\n25 январ 2021, Тошкент вақти: 13:28\nМаҳаллий хавфсизлик хизмати расмийларига кўра, қўлга олинган ўзбекистонликлар ўзларининг “Акромия” исломий гуруҳи аъзолари эканини тан олганлар. Ўзбекистон ҳукумати мазкур гуруҳни ўтган йили Андижон шаҳрида руй берган хунрезликларни уюштиришда айблайди.\nМилициядан маълум қилишларича, гумон қилинаётганлар уйида ўтказилган тинтув давомида 400 грамм портловчи модда топилган.\nАндижон воқеалари гувоҳларига кўра, ҳукумат кучлари минглаб қуролсиз намойишчиларга қараб ўт очишган ва юзлаб одамларни ўлдирган. Мазкур воқеадан сўнг, Ўзбекистондан қўшни Қирғизистонга юзлаб андижонликлар қочиб ўтган эди.


Депутат Қораўзакда бандликни таъминлашга кўмаклашди...\nХалқ депутатлари Қораўзак туман Кенгаши депутати Азамат Гулимбетов тумандаги 19 сонли “Фазилов” сайлов округидаги “Маданият” ОФЙ аҳолиси билан ҳисобот-учрашувини ўтказди.\nА.Гулимбетов 2018 йил март ойидан бошлаб депутатлик фаолиятини бошлади. У ўз сайловчиларининг мурожаатларини ижобий ҳал этиш мақсадида тегишли муасадди-ташкилотлар раҳбарларига жами 5та депутатлик сўровини чиқарган. Шундан 3 таси ижобий ҳал этилиб, қолган сўровлар бўйича амалий ишлар давом этмоқда.\nШу ўринда айрим мисолларни келтириб ўтсак. Депутат А.Гулимбетов партиянинг “Адолат — қонун устуворлигида” лойиҳаси доирасида ҳар ҳафтанинг чоршанба куни ўз сайлов аҳолиси билан юзма-юз суҳбатлар уюштириб келди. Жумладан, туман ҳудудидаги “Маденият” ОФЙда истиқомат қилувчи ишсиз ва кам таъминланган фуқаро Гулайим Байсейитовани иш билан таъминлашда амалий ёрдам кўрсатди. Депутат бу масала юзасидан туман Бандликка кўмаклашиш марказига депутатлик сўровини чиқарди. Натижада фуқаро Г.Байсейитова Қораўзак туманидаги 9-сонли мактабга ишга олинди.\n- Анчадан буён ишга жойлаша олмагандим. Партиянинг “Бир ойда бир иш ўрни” лойиҳаси ҳақида эшитиб, уларга мурожаат қилдим. Мана мурожаатим эътибордан четда қолмади. Ишга киришимга амалий ёрдам кўрсатган “Адолат” СДП депутатларидан жуда миннатдорман. Чунки меҳнатим орқали ўз ризқ-насибамни топиш ва оиламга даромад олиб кириш энг катта орзуим эди. Бу лойиҳа мен каби ишсиз фуқароларнинг бандлгини таъминлашда муҳим аҳмиятга эга – дейди Гулайим Байсейитова.\nШунингдек, депутат А.Гулимбетов партиянинг “Сиёсий-ҳуқуқий билимларни мустаҳкамлаш – демократик жамият пойдевори” лойиҳаси доирасида ўз сайловчиларига мамлакатимизда ва дунёда рўй бераётган ижтимоий-сиёсий жараёнлар ҳақида батафсил маълумотлар бериб бормоқда.


Фаоллаштирилган кўмирнинг фойдали жиҳатлари | Megadunyo.UZ\nАвтор: admin 0 Комментариев активлаштирилган, зарар, касалликлар, кўмир, Соғлиқ, табобат, фойдали, яхши восита\nДетоксификасия — активлаштирилган кўмирнинг ёлғиз шугина бўлмаган, бир қатор хоссаларидан энг асосийсидир.\n2.Холестерин миқдорини пасайтириш\nБир ой мобайнида 8 г миқдордаги активлаштирилган кўмир таблеткасидан уч маҳал ичиб юрган кишиларда ЛДЛ-зарарли холестерин миқдори 41% га пасайганини, ва фойдали ҲДЛ-холестерин эса, 8 % га кўпайганини тадқиқотлар исботлади.\n3.Буйраклар саломатлигини асраш\nҲар куни инсон буйраклари тахминан 115-140 литр қонни тозалаб беради, натижада чиқинди ва ортиқча суюқликлардан иборат 1-2 литр пешоб ажратиб беради. Жигар билан биргаликда буйраклар Яратганнинг табиатдаги энг мукаммал тозалаб берувчи тизимини ташкил етади.\nСабзавот ва мевалардаги пестисидлар, ҳайвонни сўйилмасидан олдин уни семиртириш учун қўшиладиган гўштидаги гормонлар, ичимлик сувлардаги кимёвий моддалар — биз ўта токсик шарт-шароитларда яшаяпмиз.\nБу зарарли моддалар инсон организми ошқозон-ҳазм тизимида йиғилиб боради, бу эса, шамоллаш касалликларини келтириб чиқаради ва куч-қувватни кэсади. Мустаҳкам соғлик ва яхши кайфият учун ошқозон-ичаклар ҳазм тизимини мунтазам тозалаб туриш лозим. Бу мақсадга эришишнинг энг яхши воситаси — активлаштирилган кўмир таблеткаларини истеъмол қилиш. Етти кун кўмир таблеткалари билан детоксификасия (зарарли моддалардан организмни тозалаш) қилиш — сизнинг саломатлигингизни тиклашга асосдир.


Маҳалла ва оилани қўллаб-қувватлаш вазирлиги раҳбарияти ўз режаларини маълум қилди\nМаҳалла ва оилани қўллаб-қувватлаш вазирлиги раҳбари ва унинг биринчи ўринбосари янги тузилмада амалга оширмоқчи бўлган режаларини маълум қилди.\nВазир Раҳмат Маматов маҳаллаларда бандлик муаммосини ҳал қилишни ўзининг устувор вазифаси сифатида белгилаб олганини таъкидлади, деб хабар беради Kun.uz мухбири.\n«Ҳар бир фуқаро манфаати, ундан кейин хонадон манфаати, сўнгра маҳалла манфаатига ўтган ҳолда ишламоқчимиз. Ҳар бир муаммонинг тагида моддий манфаат ётади. Шунинг учун одамлар иш билан банд бўлса, ойлик олиб ишлайдиган бўлса, муаммолар ўз-ўзидан барҳам топади.\nБандлик ва меҳнат муносабатлари вазирлиги билан келишиб олдик. Ишга лаёқатли, лекин ўз йўлини топа олмаганларни ўқитиб, касбга йўналтирамиз», деди Раҳмат Маматов 2 март куни бўлиб ўтган матбуот анжуманида.\nВазир маҳалла фуқаролар йиғинларини бино билан таъминлаш масаласини ҳам ўзи учун белгилаб олганини айтди.\n«Маҳалла фуқаролар йиғинларининг ҳар бири ўз биносига эга бўлиши учун ҳаракат қиламан. Ҳокимликлар билан гаплашиб, мавжуд, лекин кадастр ҳужжати бўлмаган биноларнинг ҳужжатини қилиб, маҳалла балансига ўтказамиз.\nБино учун аввал уч томонлама шартнома бўлган. Тўғридан-тўғри шартнома қилиб, даромад олишларига имкон ҳам бўлади», деди Маматов.\nВазир берган маълумотларга кўра, республика бўйича 3091та маҳалла фуқаролар йиғини ўз биносига эга эмас. Бино муаммоси сабаб 86та МФЙ раиси ўз уйида туриб ишлашига тўғри келган.\nМаҳалла ва оилани қўллаб-қувватлаш вазирининг биринчи ўринбосари Эльмира Боситхонова ҳам янги тузилмада амалга оширмоқчи бўлган режалари ҳақида гапирди.\n«Хотин-қизлар қўмитаси раиси сифатидаги фаолиятим давомида нималаргадир улгурдим, нималаргадир кучим етмади. Ҳуқуқий масалаларда, бандлик масаласида қийинчиликлар бор эди. 20 йил давомида бирламчи тизимдаги акушер гинекологлар, ҳомиладор аёлларга ёрдам бериш тизимини йўқотиб қўйдик. Болаларга профилактик тиббий ёрдам кўрсатиш тизимини йўқотдик.\nҲомиладор аёлларимизнинг конверт кўтариб ёки қўнғироқ билан қаергадир бориб юришининг олдини олиш учун маҳалладаги оналик ва болалик масаласи бўйича, хотин-қизлар масаласи бўйича ишлайдиган ўринбосари энди тиббиёт ходимлари билан бирга аёллар маслаҳатхонаси деган тузилманинг ҳаққоний ишлашига эришмоқчиман», деди Боситхонова.\nМаълумот учун, 18 февраль куни президент фармони билан Маҳалла ва оилани қўллаб-қувватлаш вазирлиги ташкил этилди. Мазкур вазирлик ҳозирга қадар фаолият юритиб келган тузилмалар – Хотин-қизлар қўмитаси, «Нуроний» жамғармаси, Фуқароларнинг ўзини-ўзи бошқариш органлари фаолиятини мувофиқлаштириш бўйича Республика кенгашининг вазифаларини бирлаштириши белгиланган.\nВазир: Маҳалла давлат секторига ўтгани йўқ\nЯнги вазирликнинг учта вилоятдаги бошқармаси ИИО вакилларига топширилганига изоҳ берилди